PARTIDO NACIONALISTA VASCO EXTRATERRITORIAL ARGENTINA EAJ-PNV ARGENTINA 100 URTE ABERTZALE: EAJ-PNV considera un "despropósito" las declaraciones de idoia Mendia\nEAJ-PNV considera un "despropósito" las declaraciones de idoia Mendia\nEAJren ustez Idoia Mendiaren adierazpenak zentzugabeak dira\nEuzko Alderdi Jeltzalearen ustetan guztiz zentzugabeak dira eta ezgaitasunak eraginda, Idoia Mendia Lopez Lehendakariaren Gobernuaren bozeramaileak egin dituen adierazpenak.\nGobernu honek arerioa behar du beti bere emaitzarik eza leporatzeko. Arazoak konpontzeko orduan duen ezintasuna disimulatzea baino ez du bilatzen.\nEAJren aburuz, Lopezen Gobernuak oraindik jarduten du oposizioan egongo bailitzan, eta oraindik ez da konturatu- seguruenik gaitasunik eta lidergorik ezagatik- orain egiten behar dena lan egitea, zuzentzea eta gobernatzea dela, eta ez zarataka eta irainka aritzea.\nGobernu harro baten aurrean gaude, Euskadik une honetan bizi duen egoera ekonomiko eta politikoaren aurrean, autokritikarik txikiena ere ez da egiteko gai. Gobernu honek, gizartearen gehiengoaren iritziari kontrajarrita, Euskadin izan den “gobernurik onenetakoa” izenburua hartzera ausartu da; porrotera kondenatuta egoteaz gain, gizartearen sinesgarritasuna galdu du eta gizarte oso baten etorkizuna hipotekatzeko ausardia ere badu.\nHistoria goitik behera aldatzeko obsesioa duen Gobernuaren aurrean gaude, eta hiritargo guztia konbentzitu nahi du Euskadiren historia, Alderdi Popularraren laguntasunarekin Lopez Lehendakariaren etorrerarekin hasi zela. Beraz, iraganari begiratzen dion Gobernua, orainari eta etorkizunari ez begiratzeko.\nEAJ-PNVren ustetan Lopez lehendakariak Alderdi Popularrak eskaintzen dion legebiltzarreko gehiengoa du orainari aurre egiteko eta Euskadiko etorkizuna bermatzeko. Ez du aitzakiarik. Eta, egiten ez badu, ez dakielako eta ezin duelako izango da. Eta, kasu honetan, ezgaitasunaz baino ez gara ari.\nEAJ-PNVren ustetan, handiuste, harropuzkeri eta irainarekin ezin izango da Euskadiren garapena bultzatu. Egitasmoak dira, proiektuak eta ideiak, herri baten kudeatzea eta administrazioa zehazten eta eusten dutenak. Eta, legegintzaldiaren erdialdean, urte bi igaro ondoren eta Alderdi Popularrak eskaintzen dion gehiengo absolutua duen arren, emaitzarik eza baino ez da antzematen.\nPublicado por eaj-pnv-argentina en 13:51


Erosi Clean Forte Palma de Mallorcan\nClean Forte Palma de Mallorcan Espainiako\nDrops Clean Forte belar naturalekin egindako parasitoen aurkako prestaketa profesionala da. Produktua eskuragarri dago Palma de Mallorcan, Espainian. Salgaien salmenta webgune ofizialaren bidez egiten da. Gaur egun produktuak% 50eko deskontua du, 39€ promozioarekin eska daiteke. Ez da aurreordainketarik egin behar, mezularitza jaso edo posta bulegoan jaso dezakezu.\nBete webguneko inprimakia, eskaera-orrian zure izena eta telefono zenbakia bete behar dituzu, zure datuak bidali eta, ondoren, enpresako zuzendariak deituko dizu eta eskaera eta entrega kontsultak emango dizkizu. Galdetu interesatzen zaizkizun galderak eta baieztatu entrega.\nNola erosi Palma de Mallorcan Clean Forte\nEspainiako webgune ofizialak produktua prezio ofizialean eskatzeko aukera eskaintzen du. Gaur egun soilik DESKONTUA% 50, eskaera prezio murriztuan. Salgaien kostua 39€ baino ez da. Sustapenean parte hartzen duten produktuen kopurua mugatua da. Paketea mezulari bidez zehaztutako helbidera bidaltzeko kostua hiriaren arabera alda daiteke. Paketea jaso ondoren, eskaera jaso ondoren ordaindu ahal izango duzu, ondasunak bidalketa dirutan bidaliko dira aurretiazko ordainketarik egin gabe. Bete formularioa promozioaren xehetasunak jakiteko.\nNola lortu Clean Forte Palma de Mallorcako prezio ofizialean\nHasi parasitoak kentzen gaur! Egin berehalako eskaera deskontu prezioan, sartu zure kontaktuak eta gure kudeatzaileak laster deituko dizu. Baieztatu zure eskaera eta itxaron Palma Mallorcako posta bulegora iristeko. Salgaia Palma de Mallorcara Espainian entregatuko da 1-3 lanegunetan. Jaso eta ordaindu 2-14 egunetan. Clean Forte-k ondo sentiaraziko zaitu eta parasitoak libratuko zaitu!\nHelminthiases parasitoen zizareak (zizareak, pinworms, etab. ) Giza gorputzean sartu ondoren gaixotasun parasitoen multzoa dira. Haur txikiek patologia jasaten dute bereziki.\nEskatzeko Clean Forte Palma de Mallorcan % 50 bakoitza


Zer egin zer egin ez dakizunean - Diario de Noticias de Navarra\nZer egin zer egin ez dakizunean\niñigo satrustegi 02.02.2022 | 16:46\nArgazkian Gil, Cruz eta Zuñiga.\n"Eresia" izeneko lana aurkeztu berri du Oier Zuñiga artistak. Udalbiltzaren "Geuretik sortuak" diru-laguntzarekin garatu ahal izan du pieza, eta bira egingo du Euskal Herri osoan zehar\nAma zendu zitzaion orain dela lau urte eta erdi Oier Zuñigari (Iruñea, 1986). Galera arintzeko dolu praktika desberdinetan aritu zela azaldu du artistak. Izan ere, hitzik bada Zuñiga biltzen duena, artistarena da, antzerkian ez ezik, beste diziplinetan ere ibili izan baita: arte plastikoak, irudigintza edo dantza, besteak beste. Dolua, beraz, bakarka zein komunitatean bizitzeko esperientzia artearen adierazpide ugaritatik bizi izan zuen. Bizipenok elkarbanatzeko beharra eta material nahikoa bazela ondorioztatuta sortu zuen Eresia, zuzendu eta interpretatu egiten duen ikuskizuna.\nForma aldetik antzerkiarekin lotu daitekeen obra den arren, berezitasun ugariko lana da Zuñigaren proposamena, doluaren gaia lantzeko bada, ez baitute antzezpenik egiten, edo ez behintzat, obraren osotasunean: "Antzeztu baino, oholtza gainean dolu-praktikak gauzatzen ditugu". Iruñekoaren hitzetan, ez dute heriotza baten osteko istorio jakinik kontatzen, taulako kide bakoitzaren esperientzietatik abiatzen diren errituak baizik.\nAgur esateko aukera guztien artean, nola esan ez jakiteaz mintzo da, minaz eta hutsuneaz. Oraingoan, Eneko Gil dantzaria eta Belen Cruz antzezlea ditu bidaide Oier Zuñigak.\nHain zuzen ere, lanaren zuzendariak azaldu du hasieran bere dolu pertsonaletik abiatzen zen proiektua hiru sortzaileena izaten bukatu duela "konjurua", nor bere alderdi artistikotik alea jarrita: "Ez nuen nahi horrenbeste hitzezko narratiba bat, eta uste dut dantzak presentzia handia eta lotura duela errituarekin", esan du iruindarrak Eneko Gil-en ekarpenaz.\nBestetik, Belen Cruz-ek antzerkian egindako ibilbidea goraipatu du eta ikuskizunari bestelako dimentsio "lurtarragoa" ematen diola gehitu. "Adinagatik bakarrik, gehiago tokatu zaio halako egoerak bizitzea". Bizipenen eta ibilbidearen 'patchwork' modukoa ondu du hirukoak, dramatik, umoretik, antzerkitik, dantzatik eta kantutik duen Eresia-n.\nHiletetan agur modura kantatzen diren abestiak dira eresiak. "Oso ongi biltzen dituzte gure ohiturak abestiek", esan du Zuñigak. Hori dela eta, euskal kantugintzan izandako heriotzaren inguruko abestiak bilatu zituen, baita topatu ere: "Haur kantak edo parranda girokoak ongi ezagutzen ditugu, heriotzari buruzkoak, berriz, ezezagunagotzat ditugu".\nKantu mordoa topatu zuela azaldu du, XX. mendekoak eta herri-tradiziotik datozenak ere. Ikuskizuneko errituetan txertatu ditu horietako batzuk. Eta nafar on baten gisan, jota bat ere kantatzen dio amari.\nErrituetan elementuek duten garrantzia azpimarratu du. Hartara, eszenografiari dagokionez, elementu ugari txertatu dituzte berauek duten erabilera handia argudiatuta: "Narratiba modu askotara eraiki daiteke, jantziekin edo elementuekin, adibidez. Sortu dugun nahasmen handi horren artean, ekintzetarako erabiltzen ditugun elementuek kontatzen laguntzen digute".\nUdalbiltzak 2020an Geuretik sortuak deialdiaren sortu zuen, eta deialdiko hautatuen artean izan zen Zuñigaren obra. Diruz laguntzeaz gain, sorkuntza garatzeko egonaldia ere eskaintzen zuen Udalbiltzak, lanean nolabait txertatzeko asmoz.\nEresia-ren kasuan, Debagoienako Elgeta, Antzuola eta Bergara herrietan izan ziren Zuñiga, Gil eta Cruz, lau astez. Bailarako dolu-elkarteekin bildu dira, baita halako esperientziarik bizi izan dituztenekin.\nHorietako batzuen testigantzak audio formatuan sartu dituzten piezan. Herritarrekin izandako solasaldiak "oso sintonia onean" izan direla azpimarratu du Zuñigak, haiek lantzen ari zirenaren eta kontatzen zietenaren artean paralelismoak zeudela konturatuta.\nEstreinaldia, Bergarako Seminarixoan egin zuten hilaren 15ean. Aurretik dituzte 20 emanalditik gora hurrengo hilabeteetarako, Euskal Herriko txoko desberdinetan zehar. Hurrengo biak, Antzuolan, otsailaren 5ean, eta Elgetan, 6an. Informazio hori eta gehiago biltzen dituen webgunea ere sortu dute: www.eresia.eus.\nBitxikeria gisa, Ni hiltzean€ atala jarri dute Interneteko atarian, ikusleek haien heriotzarako nahiko lituzketen errituak, ikuskizunaren inguruko iritziak edota esperientziak utz ditzaten.\nOier Zuñigari bere heriotzaz galdetzean "tipikoa" dela aitortu du: kantua, jana eta edana nahi ditu. "Samintasunetik eta maitasunetik egindako festatxoa nahi dut. Janaria da munduko sendagairik onena, eta mozkortzeak batzuetan merezi du".


Definiziorik zabalduenaren arabera, lur azaleko pitzadura edo arrakalaren batetik magma materialak iraitzi, metatu eta gotortuta eratutako kono formako eraikuntza bat da sumendia.\nAzken batean, gure planetaren barruan oraindik dagoen energia kopuru ikaragarriaren erakusgarri bat baizik ez dira.\nAzken laurehun urte hauetan, bostehun erupzio baino gehiago zenbatu dira eta 200.000 pertsona inguru hil dira erupzio horien eraginez.\nSuntsitze eta hondamendi handiak eragiteaz gainera, eraikuntza lanak ere egin dituzte sumendiek, ez dago alferrik lur azalaren parte handi bat sumendi jatorriko arrokaz eratua.\nBolkanismoa eta bolkanologia\nSumendien erupzioekin zerikusia duten gertakari geologikoen multzoari esaten zaio bolkanismoa, hau da, lur azalaren barrutik edo mantuaren gaineko aldetik datozen arroka urtuzko magma edo gasak iraiztea da. Magma lur gainean zabaltzea, hoztea eta finkatzea ere bolkanismoaren esparruan sartzen da.\nBolkanologia, aldiz, sumendietako gertakariak aztertzen dituen zientzia da. Berez, magma erupzioekin zerikusia duten gertakarien azterketara mugatu beharko balu ere, bolkanologiaren zientziak lur sabeleko magmen eratze eta azaleratze prozesuak ere aztertzen ditu. Hori guztia plaken tektonikaren erreferentzia esparruan ulertu behar da. Egun, dena den, beste arlo bat ere hartzen du bolkanologiak: erupzioak iragartzea eta erupzio arriskua dagoenean jendeari zer egin adierazteko gizarte jarduerak antolatzea.\nBolkanismoa suntsitze eta hondamendi iturri ukaezina bada ere, litosferaren eraketan eta dinamikan zerikusi zuzena duen geologia prozesu oinarrizkoa da. Are gehiago, ozeanoen hondoa milioka urtetan zehar itsas bizkarretatik geldiro-geldiro etengabe jariatutako laba emarien emaitza da.\nEra berean, itsaspeko sumendien jardueraren eragitez gizakiarentzat erabilgarri direnmea biltegi handiak eratu dira. Gune metalanitzak deitzen zaie horiei, eta baliagarri izan litezke zenbait metalen urritasun arazoa konpontzeko.\nSumendien erupzioak sorrarazten dituzten astinaldiak orobat izan dira kontinente eremu handien eratzaile: hala nola, milioi erdi bat kilometro koadro baino gehiago dituen Dekango goi ordokia, Indiako iparmendebalean; edota Columbia ibaiaren goi ordokia, berrehun mila kilometro koadrokoa, Estatu Batuen ipar-mendebalean dagoena.\nSumendien jardueraren eragin mesedegarrien barruan oso kontuan hartzekoak dira sumendietatik iraitzitako errautsak eta gasak ere, funtsezkoak baitira lurreko bizitzarako.\nErupzioetan ateratzen diren milaka milioi tona errautsak ongarri bikainak dira lurrarentzat. Zientzialariek eta bolkanologoek uste dute izaki biziek nahitaezkoak dituzten oxigeno, hidrogeno, karbono, sufre eta nitrogenoaren ia laurden bat sumendiek azaleratua dela. Bizitzaren sorrera bera ere sumendien jarduerari estu lotua dago: atmosfera eta hidrosfera –nahitaezkoak bizitza sortuko bazen– Lurraren hasierako aldietan eratu baitziren, ur lurrunaren eta sumendietatik iraitzitako beste zenbait gasen konbinazioetatik abiatuta.\nBolkanismo moten lehen sailkapen handia harkaitz urtuen mugimendua non gertatzen den kontuan hartuta egiten da. Prozesu tektonikoek eragindako mugimendu hori lurraren barruan gertatzen bada, barne bolkanismoa deitzen zaio, eta, aldiz, lur azalera ateratzen bada, azaleko bolkanismoa.Azaleko bolkanismo motak iraizte moduaren arabera sailkatzen dira batez ere.\nZenbaitetan, laba, errautsak, eta jaurtigai edo sumendi bonbak lur azaleko pitzaduretatik edo tximinia txiki batzuetatik ateratzen dira, harkaitz urtuak, izan ere, presio izugarri handian dauden gas ugari izaten baititu. Labaren parte bat zatiki txikitan lehertzen da, eta zatiki horiek, airean gotortu ondoren, kraterraren inguruan erortzen dira errauts eta zepa gisa, edota haizeak eramaten ditu hauts moduan. Kraterraren inguruan metatzen den materialak ehundaka metrotako kono edo tximinia bat eratzen du. Kono horiek taldeka egon ohi dira askotan, laba korronteei loturik, eta bigarren mailako konoak esaten zaie. Gure planetako sumendi handiak geruzaka eratu dira, jaurtigai eta laba geruzak txandaka metaturik. Hori dela eta, sumendi elkartuak edo geruzaka eratuak direla esaten da. Kono elkartu hauek, begiratu batera, izadiak halaxe eratutako forma bitxiak dirudite, eta ez itsas mailarekin alderatuta oso garaiak direlako, baizik eta gehienak inguruan duten lurraldea baino ondotxoz garaiago direlako, eta mendi hegal leun eta ahurrak simetrikoak izaten dituzte.\nSumendi horien garaiera eta forma zertxobait kakotua jaurtigaien iraizte eztandatsuak eta laba korronte bareagoak txandakatu izanaren ondorio dira. Jaurtigai edo sumendi bonbek desnibel pikoak sorrarazten dituzte, eta laba jarioek, aldiz, sumendien hegaletan behera isurtzen direnez, konoaren maila beherenak leuntzen dituzte.\nSumendi elkartu hauetako gehienek eraztun handi bat osatzen dute Ozeano Barean; eta baita Erdiko Ameriketako mendebal kostaldean, Mexiko erdi aldean, Japonian, eta Javan ere. Mediterraneoan ere badira sumendi elkartuak, Italian eta Sizilian, batik bat. Ondorengo hauek dira sumendi ezagunenetako batzuk: Popocatepetl, Mexikon; Fujiyama, Japonian; Vesubio, Italian; eta Rainier, Hood eta Shasta Estatu Batuetan.\nBatzuetan laba kraterretik isurtzen da, baina presio gutxi izaten du, eta orduan eztandak eta jaurtigai iraizteak nekez gertatzen dira. Aldiz, laba, izatez basalto ilun eta oso mehea izaten baita gehienetan, geruza mehetan zabaltzen denean ganga formako aldapa moduko batzuk eratzenditu. Mota honetako sumendiei Hawaiiko sumendiak edo labazko domoak esaten zaie. Hawaiiko uharteak, denak, labazko domoak dira, nahiz eta batzuk oso eraldaturik dauden higaduraren eraginez.\nAzaleko bolkanismoaren beste era bat pitzadura edo arrakaletatik laba iraiztearen ondorio izaten da. Pitzaduretatik jariatzen da laba, isurkari likatsu gisa, eta zabaldu ahala, pixkanaka-pixkanaka, inguruko lurraldea azpian hartuz joaten da. Laba jarioak sarri errepikatzen badira, labazko goi ordoki bat osatzen da. Leku batzuetan pitzadura horiek oso zabalduak daude, eta laba isuraldiek milaka kilometro koadro estaltzen dituzte. Esate baterako, Columbiako goi ordokia, Estatu Batuetako ipar mendebalean dagoena, denbora luzean zehar errepikatutako laba isuraldien emaitza da. Mota honetako erupzioak badira Indiako goi ordokian eta Brasil hegoaldean ere.\nBarne bolkanismoa izendatu duguna, bestalde, harkaitz urtua lur azalaren barruan injektaturik geratzen denean gertatzen da.\nBarne bolkanismo mota asko daude, neurriz eta agertze moduz desberdinak. Ugariena batolitoa da: tamaina handiko harkaitz galdazko masa irregular bat, itxuraz oinarririk gabea. Magma edo harkaitz urtuzko masa handi batetik sortu ondoren, inguruko harkaitzak zeharkatu zituen, urtu egin zituen, eta bere masari erantsi zizkion gero, eta azkenik gora igo zen. Magmatik abiatutako presioa ahuldu ahala, harkaitz galda lur azala baino beherago geratu, eta, pixkanaka-pixkanaka, hoztu eta kristaldu egiten da. Batolito gehienak –Estatu Batuetako Idahokoak eta Kaliforniako Sierra Nevadakoak, adibidez– ez dira masa bakar batez osatuak, aldiz, aro geologiko bat baino gehiagotan eratzen joandako intrusio konplexuak izan ohi dira. Batolitoa granitozkoa izaten da eskuarki, eta gehienetan gogorragoa izaten da bere intrusioa jasaten duten gainerako harkaitzak baino.\nBatolito kristalduaren masa gogorra bere gaineko harkaitzak desegin eta higaduraren eraginez desagertu direnean agertzen da lur azalera. Horregatik, higadurak jotako mendi baten muin gogor gisako bat izaten da, eta jalkin aldez irauliz egoten da inguratua.\nAskotan, failen bitartez etenik egoten dira batolito masak, eta hori dela eta, inguruko lurraldea baino garaiagoa izaten da batolitoa. Munduko mendi kate nagusien barne muinak batolitoak dira, izan ere.\nEsaterako, Kaliforniako Sierra Nevada gehienbat granitozko batolito masa batez osatua dago, eta zazpiehun kilometro inguru luze eta berrehun bat kilometro zabal da.\nBatolitotik hurbil lakolitoak agertu ohi dira askotan: harkaitz kristalduzko masa txiki adarkatuak izaten dira eta lurpeko hodien bidez lotzen dira jatorrizko magmarekin.\nMagmatik ihes egindako gas etaisurkari beroak, gainean dauzkaten harkaitzen hautsiuneez baliaturik, aldamenetara isurtzen dira jalkinezko harkaitz multzoetan barrena, eta burbuila antzeko metatzeak eratzen dituzte geruzen artean. Zeharka epai bat eginez gero, lakolitoak onddo baten antza du, lakolitoaren masak osatuko luke txapela, eta kirtena, berriz, elikadura hodia izango litzateke.\nDikeak eta sill direlakoak ere barne bolkanismoko eraketak dira, baina ez dira besteak bezain garrantzitsuak. Magma harkaitz artean gora igotzen denean, zutikako zirrikituetan ere sartzen da batzuetan, eta orduan dike esaten zaien harkaitz urtuzko paretak eratzen ditu. Harkaitz urtua jalkinezko harrien geruzetan isurtzen denean, eta gero hoztu, sill direlakoak osatzen dira.\nHortaz, barne bolkanismoaren eraginez harkaitz masa handi eta txikiak metatzen dira lur azaletik hurbil, inguruko harkaitzak baino gogorragoak izaten dira, eta meteorizazioak eta higadurak ez du haietan horrenbeste eraginik izaten. Hala, gainean dituzten harkaitzak desagertzen direnean, azalean geratzen dira intrusioak eta goi ordokiak eratzen dituzte. Lakolitoak mendilerro txiki edo eskualde mendixkatsu baten oinarri izaten dira askotan; batolitoak, berriz, Lurreko mendi kate handi gehienen oinarri.\nBolkanismo motak sailkatzeko beste modu bat plaken tektonikarekin duten zerikusia kontuan hartzea da. Horrela, hiru bolkanismo mota handi bereizten dira:ozeano bizkarrekin zerikusia duten sumendiak, plaka arteko bolkanismoa, eta plaken azpiratzearekin zerikusia dutenak.\nOzeano bizkarrekin zerikusia duen bolkanismo motek laurogei mila kilometro inguruko kateak eratzen dituzte, eta hori da Lurreko sumendi sistema garrantzizkoena, ozeano hondo guztiak –Lurraren gainazalaren bi heren, alegia– sumendi sistema honen eraginez eratuak baitira. Plakak bereiztean sortzen den sakongunean mantuaren goiko aldearen zati bat urtu egiten da, eta basaltozko magma bat eratzen da. Magma hori zutikako pitzaduretatik lur azalean txertatzen da, eta riftaren parean zabaltzen da, izen hori ematen baitzaio ozeano bizkarren erdiguneari.\nLitosferako plaka bat beste baten azpian sartzen denean lur azaleko sumendiak sortzen dira eta mendi lerro handiak eratzen.\nBi azpiratze mota bereizten dira. Lehenbizikoan, kontinente plaka bat eta ozeano plaka bat batzen direnean, ozeano plaka, trinkoa eta hotza, kontinente plakaren azpian hondoratu eta mantuan sartzen da, eta horrela sortzen dira mendi kateak eta sumendiak, Andeetakoak eta Indonesiakoak, esate baterako. Bigarren motakoetan, bi ozeano plaka batzen dira, eta bata bestearen azpian sartzean, uharteak eratzen dituzten sumendi arkuak sortzen dira, adibidez, Antilla Txikiak, Marianak, Kourileak, Aleutiarrak, etab.\nPlaka artekoa deitzen zaion bolkanismo motan “gune beroak” esaten zaienak bereiztendira. Gune bero hauek mantuaren sakonean erroturiko “luma” batek lur azalean sortzen duen ondorioa dira, eta luma horietatik igotzen dira material goriak mantutik litosferara. Gune bero horietan sortzen diren sumendietako magma basalto alkalino nahiko mehea izaten da, eta laba iturri edo galda moduan isurtzen da. Gune bero horietako ehun bat aurkitu eta kartografiatu dira: Hawaii, Tahiti eta Reunion dira horietako batzuk. Magmazko luma horien eraginez, edo zabaldu egin direlako bestela, kontinente plaketan pitzadurak eratzen direnean, hobi hondoratuak eratzen dira batzuetan, bolkanismo alkalinoa duten eskualdeak alegia, Afrikako rifta edo Rhineko hobia, adibidez. Urrutirago jo baino lehen, komeni da argitzea “lumaren” kontzeptua bolkanologiaz ari garenean. “Lumak”, beraz, mantuaren sakontasunetik pixkanaka lur azalera igotzen diren harkaitz berozko zutabe meheak dira, eta gora etorri ahala, lur azalari bultza egin eta sumendiak eratzen dituzte.Sumendien emariakSumendien jarduerak oso emari desberdinak sortzen ditu , materiaren hiru egoeretan : gas egoeran , sumendietako gasak ; isurkari egoeran , labak ; eta egoera gotorrean , piroklastoak. Kalkulatzen da laurogei bat kilometro kubo izango direla lehorreko sumendiek azken ehun urteotan jaurtitako materialak. Nahiz eta aintzat hartzeko kopurua den , oso txikia da itsas azpiko sumendiek jaurtitzen duten material kopuru ikaragarriarekin alderatuta.Sumendien emariakSumendietako gasak\nSumendien jarduerak oso emari desberdinak sortzen ditu , materiaren hiru egoeretan : gas egoeran , sumendietako gasak ; isurkari egoeran , labak ; eta egoera gotorrean , piroklastoak. Kalkulatzen da laurogei bat kilometro kubo izango direla lehorreko sumendiek azken ehun urteotan jaurtitako materialak. Nahiz eta aintzat hartzeko kopurua den , oso txikia da itsas azpiko sumendiek jaurtitzen duten material kopuru ikaragarriarekin alderatuta.\nSumendi erupzioen aurretik, bitartean eta ondorenean, gasa ugari ateratzen da, sumendia pizten duen magmak galtzen duen gasa, hain zuzen. Horrela, gasa ateratzea sumendien jarduerako prozesu maizkoena eta arruntena izaten da. Gas ugariena ur lurruna izan ohi da, eta ur lurrun hori ateratzen da bai magmatik bertatik (ur gaztea), bai euri ur iragazitik (meteoro ura), eta bai itsasoko uretatik, itsaspeko erupzioetan.\nUr lurrunaren ondotik datoz, hurrenez hurren eta ugaritasunaren arabera, karbono dioxidoa eta monoxidoa, nitrogeno dioxidoa, sufre dioxidoa, hidrogenoa, zenbait kloruro lurrunkor, azido klorhidrikoa eta sulfurikoa, metanoa eta amoniakoa.\nMagmak gas gehiago edo gutxiago eduki, hala ariko da modu batera ala bestera.\nNola dentsitatea gutxiarazten duen, gas edukiak erraztu egiten du lur azaleko zirrikituetatik magma igotzea. Era berean, gasak mehetu egiten du magma eta bizia luozeanopekozatzen dio, gasa azkar galtzeak bizkortu egiten baitu magmaren gotortze prozesua.\nAzterketa xehekatuagoa eginez, hastapeneko basalto magmetan ura, eta neurri txikiagoan, gas karbonikoa egon izana, argudiotzat erabili izan da petrologiako zenbait hipotesi justifikatzeko, hartaraino ezen teoria horiek berriro planteatu beharko baitira, frogatzen bada ura ez dela erupzio gasetako osagai lurrunkor nagusia.\nHawaiiko Kilauea sumendian mende honen lehen laurdenean bildutako emaitzek eta, geroago, 950 eta 1.200°C bitarteko gas erakuskariei egindako azterketek erakusten dutenez, zenbait kasutan gas karbonikoa ugariagoa izaten da ur lurruna baino. Bestalde, hidrogenoa, karbono monoxidoa eta hidrogeno sulfurosoa batzuetan multzo osoaren bosten bat ere izaten da.\nGas hodeiak lurraren azalera (atmosferara edo hidrosferara) iritsi eta bat-batean hozten direnean, zenbait gatz –sulfatoak, kloruroak eta sulfuroak–, oxidoak eta sufrea jalki egiten dira, eta gehienetan, urtzen direlako edo higaduragatik, desagertzen badira ere, batzuetan tokian bertan geratzen dira. Dirudienez, metal meategi asko itsaspeko sumendien eraginez eratu dira.\nGasik gabe, segur aski ez legoke erupziorik, ez eta sumendietako eztandarik ere.\nMagmak inguruan dituen harkaitzek baino dentsitate handiagoa du. Lur azalera helduko bada, gora bultza egingo dion prozesuren baten premia du. Prozesu hori, kasurik gehienetan, gasen eraginez gertatzen da, eta bi modutara izaten da: presioa eta kontzentrazioa egokiak direnean, magman eratzen diren burbuilek gainean dauzkan harkaitzak baino ustez dentsitate gutxiago ematen diote magma horri berari; edo bestela magmaren azpian metatu diren gas poltsek gaineko magma zatiak iraizten dituzte presioaren eraginez.\nMagmak, batik bat, urtutako silikato eta aluminosilikato nahasketak dira, baina kristalak ere izaten dituzte, eta baita, urturik edo konbinaturik, zenbait gai elkartu lurrunkor ere. Erupzio mota batetik besterako alde nagusiak magmak –likatasun handiago edo gutxiago izan dezake– eta elementu lurrunkorrek elkarrengan duten eragin mekanikoak sortuak dira. Elementu lurrunkor horien parametro nagusiak kopurua, kontzentrazioa, presioa eta erreakzio kimikoak dira, eta oinarri-oinarrizko zeregina dute. Elementu lurrunkorrak, eskuarki, ia erabat bereizten dira isurkari fasetik, gotortze prozesuaren aurretik eta bitartean. Zenbaitzuk, nola diren kloroa (Cl), burdina (Fe), sulfuro dioxidoa (SO 2) eta karbono dioxidoa (CO 2), magma kristalduen barruan geratzen dira “preso” (esandako elementuen parte bat behintzat) edo mineral jakin batzuk eratzen dituzte.\nMende honen hasieratik nagusi izan den hipotesia, magma guztiak litosfera azpian fusio egoeran legokeen geruza bakar batetik datozela, alegia, zalantzan jarria edo baztertua izan da gaur egun, geofisikatik, geokimikatik eta petrologiatik berriki egindako ekarpenen argitan.\nGaurko jakinduriaren arabera, berriz, uste izatekoa da magma mota asko daudela, presio, tenperatura-eta oso desberdinetan sortuak, hainbat gai desberdin aldez edo osorik urtu izanaren ondorioz. Magmaren urtzearen erabatekotasuna tokiko baldintza termikoen eta tektonikoen mende dago, eta material urtuaren nolakotasuna, berriz, eskualde bakoitzak geologiaren aldetik dituen ezaugarrien mende.\nHiru magma mota bereizten dira: lur azal azpiko magmak, arku tektonikoetakoak, eta lur azal artekoak.\nLur azal azpiko magmak dira ugarienak.\nMantuaren goiko aldean dute jatorria, Mohorivicic etenaren azpian, ozeanopean berrogeitik hirurogei kilometrotara bitarteko sakoneran, eta are beherago kontinente azpian. Pirolita da magma mota honetako mineral nagusia; dunitaz (%75) eta basalto alkalinoz (%25) dago osatua, eta mineral hauek ditu: ortopiroxenoa, klinopiroxenoa, olibinoa, eta granatea.\nArku tektonikoetako magmetatik eratzen diren harkaitzak aluminio asko duten basaltoz, andesitaz, dazitaz eta riodazitaz osatuak egoten dira, eta batzuetan baita riolitaz ere. Magma hauek litosfera azpian eratzen dira, sakonera handian. Orogenikoak deitzen zaie mendi lerroen eraketarekin duten harreman estuagatik. Magma hauen jatorrizko materiala ez da oraindik ongi ezagutzen, eta beraz ikerkuntza betean ari dira petrologia eta geokimika arloetan.Lur azal arteko magmak kontinenteen parean eratzen dira, tokian tokiko baldintza geologikoak egokiak direnean maila geotermikoa asko igotzen baita leku jakin batean edo eskualde zabalago batean. Magma hauek, eskuarki, SIAL geruzako zenbait gune asko berotu izanaren eraginez urtzen direnean eratzen dira. Magma mota honek askoz aluminio eta potasio gehiago izaten du lur azal azpikoak baino.\nLabak gas batzuk galdu dituzten magmak dira, eta haien tenperatura seiehunetik mila eta berrehun gradu zentigradu bitartekoa izaten da. Erupzioan duten indarra, bizitasuna eta eragina likatasunaren araberakoa izaten da gehienbat. Eta likatasuna eta tenperatura, berriz, silize edukiak mugatzen ditu. Laba jarioa hozten denean, oso mota morfologiko desberdinak eratzen dira. Bloke labak (blocks-lava ingelesez, aa hawaiieraz edo apalhraun islandieraz) sobera “hotzak” eta likatsuak dira, eta berehalaxe gotortzen dira. Azala aldez gotortuta egoten da, eta handik, bat-batean eta eztanda eginez, gasak ateratzen dira, eta bloke irregularrezko nahas-mahas batean zatikatzen dute labazko galda.\nSoka itxurako labak (ropy-lava, pahoehoe edo heluhraun) laba bero eta jariakorrak dira, eta distantzia handiak egiten dituzte batzuetan gorputz gotor bihurtu aurretik. Azala, hura gotortzen baita lehenik, zimurtu egiten da barrenetik doan laba likidoaren eraginez, eta oso itxura berezia hartzen dute orduan, soka lerrokatuen itxura, alegia.\nKuxin itxurako labak (pillow-lava) itsaspeko erupzioetan eratzen dira. Ura ukitzean azkar hozten direnez, kuxinen antzeko multzo txiki batzuk agertzen zaizkie.\nPiroklastak oso tamaina desberdinetako puska gotorrak dira, bai sumendi barruan gotorturiko labez, bai sumendi barneko paretetatik erauzitako harkaitz zatiz, eta bai aurrez izandako erupzioetatik geratzen diren hondakinez eratuak izaten dira. Lehorreko sumendiek jaurtitako piroklastoei tephra deitzen zaie, eta itsaspekoek jaurtitakoei hialoklastita. Tamainaren arabera, errauts, lapilli edo sumendi bonbatan sailkatzen dira.\nErrautsak material xeheak dira, bi milimetro baino txikiagoak, eta laba hauts bihurtzetik sortuak. Lurraren gainean metatzen direnean –askotan, jaurti diren tokitik distantzia handira–, berehala desegiten dira, eta oso lur emankorrak sorrarazten dituzte. Lapilli deitzen zaie bitik berrogeita hamar milimetrotara bitarteko piroklastoei. Neurri horretatik gorako piroklastoak –oso nekez metroko diametroa baino handiagoak– sumendi bonbak dira. Airean hartzen duten errotazio mugimenduaren ondorioz esfera edo ardatz itxura izaten dute. Metatu eta trinkotzen direnean multzo edo arrakala bolkanikoak eratzen dituzte. Toba bolkanikoak, berriz, neurri desberdinetako piroklastoak metatzetik eta oinarriak ezartzetik sortzen dira.\nMagma oso likatsua denean leherketak izan ohi dira, eta eztanda horietan tamaina guztietako piroklastoak eta oso tenperatura handian dauden gasak nahasten dira elkarrekin. Horrela eratutako nahasketei Lacroix bolkanologo frantsesak 1902an “su hodeiak” deitu zien. Lastertasun handian zabaltzen dira sumendiaren hegaletan behera, eta bidean harrapatutako guztia erraustuta uzten dute. 1902an, Martinika uharteko Saint Pierre hiria guztiz suntsituta geratu zen Mont Pele sumendiak iraitzitako su hodei baten eraginez, hogeita hamar mila pertsona hil ziren, eta hura da sumendiek eragindako hondamendi handienetako bat.\nHodeiko piroklastoak erortzen direnean benetako “suzko euria” gertatzen da eta toba bolkanikoz osatutako gordailu moduko batzuk eratzen dira, igninbrita izenekoak. Igninbrita gordailu handiak daude Zeelanda Berrian –hogeita hamar bat mila kilometro koadrokoa–, eta Sumatran –hogeita bost mila kilometro koadro ingurukoa–.\nSumendien jarduera: mekanismoak eta emariak\nMagma erupzioak bi motatakoak izaten dira, jariozkoak ala eztandazkoak. Magmaren tenperatura eta osaketa kimikoa nolakoa, erupzio mota ere halakoa izango da, bi parametro horiek zehazten baitituzte likatasuna eta gasak galtzeko baldintzak.\nSilize gutxien duten magmak –basaltozkoak, esate baterako– izaten dira jariakorrenak.\nBarruko gas disolbatuek erraz egiten dute ihes, eta mota honetako magmak jariotan zabaltzen dira, zenbait aldiz orduko ehun kilometroko lastertasuna izatera heltzen direlarik jario horiek. Azaleko basaltoa azkar hozten da eta labak berehala gotortzen dira. Gas asko edo gutxi eduki, hala izango da gainaldea zimurra ala leuna.\nHawaiieraz aa deitzen zaien labak izaten dira gasetan aberatsenak, eta harkaitzez eta zepaz osatutako jario zimurrak eratzen dituzte.\nPahoehoe izenekoek, aldiz, gas gutxi izaten dute, eta gainalde leunak edo soka itxurakoak eratzen dituzte.\nMagma likatsuagoa denean, eta lur azalera iristerako gasak galdu dituenean, labazko orratzdun domoak edota jario guztiz mantsoak sortzen ditu askotan.\nJariozkoetan sailkatzen diren jarduera horiez gainera, badira eztandazkoak ere; magma oso likatsua denean eta gasa bortizki hedatzen denean leherketa gertatzen da.\nEztanda horietan magma puskatu egiten da eta piroklastoak zabaltzen ditu airera (errautsak, lapilliak, zepak, apar harriak, etab.), bai orobat jario piroklastikoak ere, piroklastitaz jositako gas emariak, alegia. Eztandazko jarduera hauen artean nabarmenak dira su hodeiak –ur lurrun eta errautsezko hodei erregarriak–, eta igninbritak –tenperatura guztiz handian ateratzen diren jarialdi piroklastikoak, trinkotu eta gasak galtzean berriro gotortzen direnak–. Basaltoekin batera, jarialdi igninbritikoak dira zelaigune handiak eratzeko bezain jariakorrak eta bolumen handikoak (Mexiko mendebala eta Estatu Batuak, adibidez). Mota honetako emariak, askotan, ikaragarri handiak izaten dira, eta erupzioaren ondoren magma ganbararen sabaia hondoratu egiten da, eta galdara deitzen zaion sakongune biribil bat eratzen da.\nErupzio freatikoa presio eta tenperatura handian (ehundaka gradutara) dagoen ur lurrun kopuru handi bat bat-batean askatzen denean gertatzen da. Magmak ur freatikoa berotu duelako gertatzen da hori.\nPresioak bultzatuta, lurruna ziztu bizian ateratzen da, eta paretetatik erauzitako harriaketa harkaitz hautsak jaurtitzen ditu airera.\nErupzio hauek garbi erakusten dute zenbaterainoko energia kopuruak sortzen diren. Hala, Italiako Etna sumendiak erupzio bortitz batean, hamabost minutuz, bost milatik hamar mila tonara material jaurti zituen orduko ia zazpiehun kilometroko lastertasunean.\nErupzio freatomagmatikoak magma eta azaleko urak elkartzen direnean gertatzen dira. Beroak ura lurruntzen du, presioa izugarri igotzen da, eta leherketak izaten dira beraz. Erupzio mota hauetan materialak suspentsioan dituzten ur lurrunezko hodeiak ateratzen dira.\nErupzioen sailkapena (Lacroixen arabera)\nHain dira anitzak eta desberdinak sumendien jarduerak, ezen oso zaila baita erupzioak aritzeko moduagatik guztiz ere zehatz sailkatzea. Alfred Lacroix izeneko bolkanologo frantsesak lau motatako erupzioak bereizten dituen sailkapena proposatu zuen mende honen hasieran.Hawaiitar motako erupzioak dira lasaienak.\nLaba oso jariakorra izaten da eta astinaldi bortitzik gabe isurtzen da. Hawaii uharteetako sumendiek horrelako erupzioak izaten dituzte eta hortik datorkie izena.\nErupzioa strombolitar motakoa denean laba ez da hain jariakorra izaten, gasek nekezago ihes egiten dute, eta beraz kolpeka ateratzen dira. Ez dira oso bortitzak izaten, baina piroklasto erauntsi bat jaurtitzen dute sumendiaren hegalera. Tirreno itsasoko Lipari uhartediko Stromboli sumendiak eman die izena. Erupzio vulcanotarrak, berriz, uhartedi bereko sumendi nagusia den Vulcanogatik deitzen dira horrela. Laba lodiak botatzen dituzte, eta hori dela eta, askotan, bidean gotortzen dira, sumendiaren tximinia ixten dute, eta gasen presioa asko igotzen denean eztanda handiak gertatzen dira.\nAzkenik, erupzio peletarrak dira leherketa handienak eragiten dituztenak. Su hodei handiak airera botatzen dituzte lehenik, gero laba guztiz likatsu ateratzen da, sumendiaren tximinian bertan gotortzen da, eta domoak eratzen ditu, hau da, ganga edo orratz itxurako eraikin-edo handi batzuk. Pelée mendiko erupzioak mota honetakoak dira.Egia esan, Lacroixen sailkapena bazterrera geratzen hasita dago, oso ohikoa baita sumendi berberak, denboran zehar, erupzio mota desberdinak izatea. Gaur egun, sumendien jarduera plaken tektonikarekin lotzen da, eta sumendira datorren magma motaren eta jatorriaren arabera egiten da sailkapena.\nLeherketa bat izatean hauts eta aerosol kopuru handiak jaurtitzen dira atmosferaren goren aldera. Behin estratosferara iristen direnean, haizeek garraiatzen dituzte zatiki horiek eta bilduki moduko bat osatzen dute Lurraren inguruan, hala, eguzki izpiak Lurrera iristea eragozten du bilduki horrek, eta hoztea eragiten du erupzioa gertatu eta hurrengo bi urteetan. Horixe gertatu zen hain zuzen 1815ean, Indonesiako Tanbora sumendia lehertu zenean:hurrengo udan Europa guztian eta Ipar Ameriketan 0,4° C hoztu baitzuen eguraldia.\nLurraren sabelean material urtuzko intrusioak gertatzen direnean lurpean dabilen ura berotu egiten da. Ur hori azaleratzen denean (batzuetan ur bero eta lurrunezko zurrusta handiak ateratzen dira, geiser izenekoak) ur beroa, ur lurruna, hidrogeno sulfuratua eta azido sulfurosoa ematen duten iturriak eratzen dira. Askotan, mineral disolbatuak ere izaten dituzte, sodio, kaltzio, magnesio eta burdin bikarbonatoak, potasio gatzak, etab., eta ura hozten denean, kristaldu egiten dira, eta meak eratzen dituzte.\nSumendien eraginak lur azalari ematen dion beroa (tenperatura mila gradu zentigradutaraino iristen da batzuetan) erabil daiteke energia geotermikoa ekoizteko ere.\nKontinenteko iturri beroei ozeanoko pitzaduretatik sortzen direnak erantsi behar zaizkie.\nItsasoko ura ozeano bizkarraren erdi aldeko failetatik sartzen da, magma ganbaren ondotik pasatzen denean berotu egiten da, eta hango zenbait metalez aberasten da (manganesoa, hidrogeno sulfuratua eta silizea). Ur bero hori (400° Ctik 600° C bitarteko tenperaturan), esan bezala, ozeano bizkarren inguruan sortzen da. Itsasoko ur hotzarekin bat-batean nahasteak eragiten duen talka termikoaren ondorioz, sulfuro metalikoak jalki eta metatu egiten dira (burdina, kobrea, zinka, beruna, zilarra, etab.).\nSumendi elkartua edo geruzaka eratua\nMota honetako sumendiak denbora luzean zehar eratzen dira, aldizkako erupzioen metatzeaz. Munduko sumendi garaienetako batzuk –horien artean El Salvadorko Izalco izenekoa– horrela eratuak dira.\nKono nagusia, tximiniaren inguruan jalkitako errauts eta laba jarioz osatua egoten da. Batzuetan, tximiniaren goren aldea ixten bada, askoz krater handiagoa eratzen da, eta gerta daiteke haren barruan bigarren mailako konoak sortzea. Kono bizkarroiak aldamenetako irekiuneetan eratzen dira. Siziliako Etna sumendiak horrelako ehundaka kono ditu bere hegaletan. Mediterraneoko Stromboli sumendia ere elkartua da. (1) Tximinia, (2) magma ganbara, (3) elikatzeko dikea, (4) alboko irekiunea, (5) lakolitoa.\nForma desberdinak izaten dituzte sumendiek: (1) errauts konoa, hegal aldapak ahur samarrak izaten ditu (ad.: Monte Nuovo, Italia); (2) laba azidozko domoa, laba azido eta likatsuz osatutako hegal ganbilak eta krater ezkutua izan ohi du (ad.: Frantzia erdialdeko puy deituak); (3) bigarren mailako konoa, krater zaharraren barruan eratua; (4) ezkutu formakoa, oinarrizko laba oso mugikorrez eratua, ia aldaparik gabea eta oso zabala (ad.: Hawaiko sumendiak); (5) sumendi elkartua, kono bizkarroiak izaten ditu askotan bere hegal pikoetan; oso garaiak izan daitezke (ad.: Siziliako Etna); (6) zipotza, antzinako sumendiaren laba gotortuzko eraikuntza, higadurak gainerakoa jan eta agerian geratu dena (ad.: Martinikako Pelée mendia); (7, 8 eta 9) sekuentzian galdara baten bilakaera ikusten da. Batzuetan, sumendia berriro pizten bada, kono berriak eratzen dira galdara barruan.


Zerrenda luzea osa daiteke arrazoi eta aitzakiekin: denbora falta zaigula otorduak prestatzeko edo jateko, ez dugula maite sukaldean aritzea, hozkailua hutsik dagoela, erosketak egiteko astirik gabe gabiltzala… Egoera horiek maiz gertatzen badira, baliteke, erosotasunagatik edo erosokeriagatik, gure otorduak nolanahi prestatzeko joera hartzea eta behin eta berriz plater prestatuetara jotzea, frijitukiak sarri-sarri erabiltzea edo are janari lasterrez asetzea gure beharrizanak. Horrek, baina, eragin nabarmena izan dezake gure osasunean. Otordu inprobisatu horiek energia, gantz eta gatz ugari izaten dute gehien-gehienean; ez litzateke harritzekoa izango kilo batzuk hartzea, parametro biokimikoen gorabeherak agertzea (kolesterola, triglizeridoak, glukosa, azido urikoa…) eta arteria-tentsioa igotzea.\nOgitarteko on bat aukera egokia izan daiteke otordu bat egiteko eta gure gorputzak behar dituen mantenugai energetiko guztiak kopuru egokietan hartzeko (karbohidratoak, proteinak eta gantzak). Horretarako, elikagai multzo bakoitzaren barrenean kalitate gehien dutenak bereiztea da gomendioa. Ogia, adibidez, askotarikoa izan daiteke, baina, ahal dela, osokoa, zereal anitzekoa edo haziz egina hautatzea komeni da, eta, hartara, karbohidratoak emateaz gain, zuntza eta mineralak ere emango ditu. Ogi-xerra bat, 40 gramokoak, burruntzalia bete arroz, pasta edo lekale adina da kaloriatan, eta datu hori har daiteke abiapuntutzat, norberak plateretik zenbat jaten duen ikusi, eta horren araberako ogitartekoa prestatzeko. Ogi tartean zer jarri erabakitzeko orduan, kalitatezko proteinei eman behar zaie lehentasuna: haragi giharrak, arraina edo arrautza, landare-jatorriko proteinak (tofua, seitana…), aldian-aldian txandakatuz, errepikakorra ez gertatzeko. Mantenugai erregulatzaileak ere hartu behar izaten dira (bitaminak, mineralak eta zuntza), eta berdurak dira horretarako elikagairik aproposenak, erreak edo erregosiak (kuiatxoa, tipula, tomatea, piperrak, txanpinoiak edo perretxikoak…), edo entsalada gisa nahi bada (letxugak, tomate xerrak, tipula uztaiak, azenario hariak…).\nPlater bakar hori osatzeko, lekale bat, zereal bat eta barazki batzuk konbinatzea komeni da, eta oliba-olio sorta batekin ontzea. Ez da behar osagai gehiagorik ongi elikatuta egoteko eta ordu batzuetarako asetzeko. Errezeta horiek erraz samar egitekoak dira, eta, horrexegatik, eltzekari handi bat prestatzea da onena, eta zenbait egunetarako errazioak ateratzea. Prestatzeko orduan, presioko eltzean azkarrago egingo dira lekaleak, eta tarte horretan, bereiz egosiko ditugu zerealak. Zereal mota bat baino gehiagorekin proba daiteke, eta platerak zertxobait aldatu: lekaleak arrozarekin, kuskusarekin, fideo-pastarekin edo ezohikoagoak diren beste batzuekin (mijoa, polenta…). Gaur egun badago lekaleak kontserban erosteko aukera, jateko prest daudenak; bere horretan zerbitza daitezke edo beste zenbait osagaik lagunduta, eta plater trinko eta osasungarriak egiteko modua ematen dute.\nErrezeta batzuk betikoak dira: garbantzuak berdura eta fideoekin; dilistak arrozarekin; burritoak (arroz tortillak frijolez beteak)… Eta proposamen originalagoak ere presta daitezke: ilarrak kinuarekin, jardinera erara; kuskus-entsalada dilistekin, olio-ozpinetan; mijoa fruitu lehorrekin…).\nPastak eta arrozak zapore neutroa dute, eta osagai ugarirekin nahasteko aukera ematen dute horrexegatik. Plater original askoak egin daitezke horrela, zapore handikoak eta testura atseginekoak, eta elikagarriak ere bai, jakina. Albondiga batzuk soberan geratu badira, edo atun erregosiaren zati bat edo haragi gisatuarena, ongi xehatu eta arrozari eta pastari erants dakioke osagarri proteiko gisa. Berdura erregosi batzuekin ere jar daitezke, edo tomate-saltsarekin. Arrain-kontserbak ere (sardinak, antxoak, atuna, berdela…) aukera onak dira plater trinkoak prestatzeko. Arroza eta pasta 10-15 minutuan egosten dira, ondoren kontserbako arraina erantsi, eta prest dago otordua. Bezperan soberan gelditu diren janari-hondarrekin hainbat plater egin daitezke; hona hemen proposamen batzuk: espagetiak, muskuilu, ganba eta atunarekin; makarroiak bolognar erara; arroza, curry eran egindako oilaskoarekin; babarrun zuriak bakailaoarekin; dilistak txipiroiekin; patata-ensaladilla, izokinarekin eta aguakatearekin…\nElikadura-industriak eskaintza zabala du aurrez prestatuta datozen produktuetan. Batzuk jateko prest etortzen dira eta beste batzuk lan pixka bat behar izaten dute. Aukera horiek oso erosoak gertatzen dira sukaldean aritzeko denboraz larri dabilenarentzat. Badira zorroan datozen entsaladak (garbituta, zatituta eta gatzozpindu eta jateko prest egoten dira), eta badira prestatuta datozen platerak ere, ireki, berotu eta jan besterik egin behar ez direnak: arrozak, lekaleak, pastak, haragi edo arrain prestatuak, patata-tortillak… Eta badago aukera, halaber, menu oso eta orekatu bat hautatzekoa ere, lehen platera, bigarrena eta postrea dituena, dietistek eta nutrizionistek diseinatua eta dieta orekatuaren irizpideak betetzen dituena. Aurrez prestatuta datozen produktuekin elikadura osasungarria egiteko, kalitaterik onenekoak hautatu behar dira, naturalenak, albait gutxien prozesatuak daudenak eta gehigarri gutxien dituztenak.


Igandean berriro emango dute Alex Txikonen 'Mendi biluzia' dokumentala - Azpeitia - uztarria.eus\nIgandean berriro emango dute Alex Txikonen 'Mendi biluzia' dokumentala\nIhintza Elustondo 2020-11-10 15:17\nAlex Txikon, dokumentala aurkezten. (Elena Margüello)\nIgandean, 12:00etan ikusi ahal izango da Nanga Parbatera egindako neguko lehen igoaldia jasotzen duen filma, Soreasu antzokian. Lotura honetan eskura daitezke sarrerak.\nAlex Txikon mendigoizaleak Mendi biluzia dokumentala aurkeztu zuen joan den asteburuan Azpeitian, eta harrera oso ona izan zuen filmak. Izan ere, ikus-entzunezkoaren bi emanaldi eskaini zituzten, eta guztira, 400 bat lagun elkartu ziren bi saioetan. Hori horrela, asteburuan berriro emango dute dokumentala. Hain zuzen ere, igandean –azaroak 15– ikusi ahal izango da filma, 12:00etan hasita.\nNanga Parbatera egindako neguko lehen igoaldia jasotzen duen lana da Mendi biluzia, eta Lagun Onak Mendi Bazkunak antolatu ditu emanaldiak. Lotura honetan eros daitezke igandeko emanaldirako sarrerak.


35 GIZONEZKOENTZAKO BIZKARRERAKO ORRAZKERA ONENAK (2021 GIDA) - GIZONEN ORRAZKERAK\nNagusia Gizonen Orrazkerak 35 Slicked Itzulerako orrazkera gizonentzat\nBizkarraldeko ilea gizonezkoen orrazkera ezagunenetako bat izaten jarraitzen du. Atzealdeko ilea moztutako modernoarekin, mutilek ilea apala edo altua konbinatzen dute ile luzearekin gainean, orrazkera dotorea eta freskoa sortzeko. Zenbait gizonek nahiago izaten dute bizkarra moztea, bizkarra lausotzea baino kontraste handiagoa eskaintzen duen orrazkeraren aldakuntza.\nGizonentzako bizkarraldeko orrazkerak gustatzen bazaizkizu eta ilea atzeratzeko modu egokia ikasi nahi baduzu, gida honek estiloari buruz jakin behar duzun guztia erakutsiko dizu. Ile lodia edo kizkurra atzeratzeko modutik, mozketa moztu edo lausotu behar zenuen arte, itxura nola jantzi eta nola lortu, gida honek gizonezkoen ilearen munduko azken joerarekin eguneratuko zaitu. Hona hemen aurten lortzeko bizkarraldeko orrazkera onenak!\nalboko swept tripulazioa moztu\n1Zer da Slicked Back Hair?\nbiNola Lortu Bizkarreko Ilea\n3Nola ilea bizkarrean ilea\n4Slick Back estilizatzea\n5Bizkar estilo bizkor onenak\n5.5Behera itzaltzen Slick Itzuli\n5.6Atzeko ile luzea\n5.7Atzealdeko Ilea Laburra\n5.8Slick Back klasikoa\n5.10Bizkar lodia bizkarralde luzea eta bizarra\n5.11Taper baxua itzaltzen da, atzealde lodi testuradunarekin\n5.12Beheko ebakidura lausotzen da atzera testuratutako Slick-rekin\n5.14Larruazal handiko ilea itzaltzen da bizkarreko ile lodiekin\n5.15Moztu Slick Atzera eta Lerrokatu Bizardunarekin\n5.16Testura lodiko bizkarraren atzera itzaltzen da\n5.18Bizkarralde eskuzuzeneko ponpa + Taper Fade\n5.19Beherakada txikia + Lerroa + Atzera Goian Slicked Distiratsua\n5.21Bizkarreko ilea uhindua + lausotu\n5.22Mozketa altuko itzalketa + Testura lodi atzera\nZer da Slicked Back Hair?\nAtzealdeko ilea moztea goiko orrazkera luzeko alde motzak apaintzeko modu bat da. Quiff eta pompadour-en antzekoa, atzealdeko ilea produktuak aplikatzean datza (adibidez. pomada ) zure ileari itxura dotorea eta distiratsua emateko orrazten denean.\nMutil batzuei bolumena edo ehundura gehitzea gustatzen zaie orrazkera luze luzeari, eta beste batzuek, berriz, atzeko ilea laua egotea nahiago dute. Atzealdeko ilea motza estilizatzeko eta mantentzeko erraza izan daiteke, baina ile luzeak aldakortasuna eta estilismoko aukerak eskain ditzake.\nSlick back retroa da, 1950eko hamarkadako orrazkera koipetsuena da, baina duela gutxi estilo ezaguna bihurtu da hipsterrek eta pertsona ospetsuek ilea moztu ondoren.\nAtzeko ile motza edo luzea baduzu, itxura orokorra klasikoa eta formala da, baina sexy eta atsegina da. Zalantzarik gabe, gaur egun gizonezkoen ilea mozteko onenetarikoa da.\nNola Lortu Bizkarreko Ilea\nGainean luzeak diren orrazkera moderno gehienek, 3 eta 5 hazbeteko ile inguru dituztenak, itxura bikaina dute. Eta agian galdetuko zenizuke aurpegiaren forma egokia, ile mota edo ile ehundura atzealdean ilea lortzeko.\nZorionez, denak aurpegi formak ( biribila , karratua, obalatua, etab.) eta ile motak ( lodia , mehea, zuzena, kizkurra edo ondulatua ) itxura bikaina ilea moztuta eta nola janzten duzun zure esku dago. Ile kizkurra edo oso ondulatua duten mutilek beste estilo bat probatu nahiko dute, izan ere, ile desegokiek ez diete produktuari hain erraz erantzungo.\nGainera, atzealdeko ilea moztea polifazetikoa eta erraza da, beraz, garrantzitsuena kalitate handiko estilismo produktu batzuk dira, ilea atzera botatzeko. Ile lodia eta lodia baldin baduzu eutsi produktu sendo bat aukeratzea gomendatzen dugu.\nAzkenean, atzera zorrotza lor dezakezu akabera testuratua edo distiratsua duena, zure pomada distira handia edo baxua duenaren arabera. Bizkarreko orrazkera klasiko bat lortzeko, erabili distira handiko pomada distiratsua; bestela, pomade matea, argizaria edo buztina aproposa da akabera naturalerako.\nAzkenean, mutilek kalitatezko orrazia eta ile lehorgailua nahi dituzte atzeko ilea mozteko. Ile ondulatua dutenentzat, ilea lehorrean produktuarekin lehortzea estiloko prozesua lagun dezake.\nZure ileak produktuari zer nolako erantzuna ematen dion arabera, ilea pintxatu beharko zenuke, ile kizkurrak domatzeko. Bizkarralde lasaiagoa eta naturalagoa lortzeko, erabili pomada arina eta orrazia.\ntaper fade ile luzea\nOrrazkera maite baduzu eta ikasi nahi baduzu nola lortu bizkarreko ilea , ilea moztea ez da uste bezain zaila. Ile lisoa dutenentzat, prozesua erraza da; baina zure ilea kizkurragoa eta lodiagoa da, orduan eta zailagoa da.\nIlea kizkurra baduzu baina benetan estilo lodia probatu nahi baduzu, lehenik ilea leurtzeak orraziaren atzera orrazkerarako behar den itxura dotorea lortzen lagun dezake. Bestela, ile lodia atzera erlaxatzea pomada batzuetan lan egitea da eta ilea orraztea nahi duzun moduan jantzi arte.\nIlea atzera botatzeko modurik onenari buruzko xehetasunak lortzeko, jarraitu argibide hauek.\nEskuoihal lehor lehorrekin hasi, apur bat hezea. Horrek zure ilea estilismoarekin sentikorrena dela ziurtatuko du, baina zure produktuari eusten lagunduko dio.\nBota pomade kopuru txiki bat eta aplikatu ilean. Hasieran gutxiago erabiltzea ideia ona da, geroago pomada gehiago gehi baitaitezke. Gainera, produktu gehiagok itxura dotorea eta distiratsua sortuko dute eta gutxiagok zure ilea bolumen batzuekin mantenduko dute.\nOndoren, orraztu ilea bizkarrean. Hasi kopetaren goialdean eta eraman orrazia buruaren atzerantz mugimendu leun batean.\nIle lodiagoak edo okerragoak izateko, lehortu atzerantz orrazten duzun bitartean. Horrek estiloari eusten lagunduko dio.\nAplikatu ilea laxatu behar izanez gero, ile desbideratuak kontrolatzeko.\nSlick Back estilizatzea\nEstilizazio prozesuarekin esperimentazioa beharrezkoa izan daiteke ilea oso kizkurra edo lodia bada. Adibidez, ilea lodia atzeratzeko beste modu batzuk daude. Orraztu ondoren produktu gehiago gehitzeak estiloari atxikimendu handiagoa ematen lagun diezaioke, eta egun osoan zehar orraztea atzealdeko orrazkera bere lekuan mantentzeko modu bikaina da.\nAzkenean, bizkarralde bizkorra itzaltzen eta mozten den orrazkera sinpleak baina klasikoak dira, ilea mozten ezin hobea bihurtzen dute ilea apaintzen orduak eman nahi ez dituzten mutilentzat.\nBizkar estilo bizkor onenak\nBizkarreko orrazkeren aldakortasun osoa eta estetika retroa ezagutzeko, begiratu bizkarreko estilo onenen galeria honi. Ahalik eta ilea mozteko moduko ahalik eta gehien bildu ditugu, beraz, ile luze edo kizkurrak atzeratzeko arazoak badituzu edo itzal txikia edo altua itzultzeko aukerarik ez baduzu, adibide bikainak aurkituko dituzu behean .\nBehera itzaltzen Slick Itzuli\nAtzealdeko Ilea Laburra\nSlick Back klasikoa\nBizkar lodia bizkarralde luzea eta bizarra\nTaper baxua itzaltzen da, atzealde lodi testuradunarekin\nBeheko ebakidura lausotzen da atzera testuratutako Slick-rekin\nLarruazal handiko ilea itzaltzen da bizkarreko ile lodiekin\nMoztu Slick Atzera eta Lerrokatu Bizardunarekin\nnola aurkitu nire eguzki ilargia eta goranzko seinalea\nTestura lodiko bizkarraren atzera itzaltzen da\nBizkarraldeko eskumuturreko eskuila + Taper Fade\nTanta txikia desagertzen + Lerroa + Atzera Goian Slicked Distiratsua\nBizkarreko ilea uhindua + lausotu\nMozketa altuko itzalketa + Testura lodiko atzera\ngizonak ilea mozteko orrazten\nilea moztea aurpegi biribila duten gizonentzat\ngizonentzako orrazkera luzeagoak


Igerilekua negurako prestatzea | Consumer\nIgerilekua negurako prestatzea\nIgerilekua sakon garbitu eta desinfektatu nahi bada, igerilekuko ontzia hustea da aukerarik onena.\nBainu denboraldia bukatuta, igerilekua prestatu behar da neguko zurruntasunak jasateko, uda berriz iristean erabiltzeko egoera ezin hobean egon dadin. Igerilekua neguan zaintzeko bi aukera daude: hustu edo urez mantendu. Azken kasu horretan, ura garbi eta egoera onean egoteaz arduratu behar da. Gainera, iragazkiak, ontziaren hondo eta hormak, skimmerrak eta gainerako elementuak (eskailerak, tranpolina, etab.) berrikusi eta garbitu behar dira.\nIgerilekua hustea ezinbestekoa da igerilekuaren ontzia sakon garbitu eta desinfektatzeko. Aukera horrek badu abantaila bat ere: pitzadurak edo hausturak detekta ditzake. Hala ere, aparteko gastua eta lana suposatzen du, eguraldi ona berriz iristean berriro betetzen baita.\nLan hori grabitatearen bidez edo dagokion ponparen bidez egin daiteke. Lehenengo kasuan, giltza ireki besterik ez da egin behar, eta ura igerilekuko hustubidetik bertatik desagertuko da. Ura jaisten den bitartean, igerilekuko ontziaren estalduraren azterketa sakona egin daiteke, eta gerta daitezkeen pitzadurak edo kalteak konpondu. Hustutakoan, eskuila batekin eta garbigarri azidoarekin garbitzen da egitura.\nIgerilekua oso zikina badago, ez da komeni hustubidetik hustea, hustubidea hosto, luma eta gainerako zikinkeria-hondarrekin lotu baitaiteke. Kasu horretan, iragazki-ponpa erabiltzea da aukerarik onena. Hustubide moduan eragin besterik ez da egin behar.\nIgerileku betea neguan\nIgerilekua neguan beterik uzten bada, uraren maila skimmer-en azpitik mantendu behar da. Ohikoena da ura ohiko bolumenaren bi herenera jaistea.\nNeguan, ur garbia eta egoera onean mantendu behar da.\nIgerilekua beteta dagoenean, neguan ur garbia eta egoera onean mantendu behar da. Igerilekua denbora luzez erabili behar ez denean, ez da beharrezkoa urari bainu-denboraldian adina kloro gehitzea. Hala ere, araztegiak egunean zortzi orduz funtzionatu beharko du, batez beste.\nGainera, ur-lerroa, skimmer-ak eta haien saskiak, ontziaren hondoa eta paretak eta iragazkia garbitu behar dira. Azken hori ere hustu egin behar da, eta tapa irekita eduki negu osoan.\nHodiak erabat hustu ondoren, bulkada-pitak eta skimerrak itxi behar dira. Ponpa eta mantentze-lanetako tresnak leku lehorrean gorde behar dira. Azkenik, pH-aren maila jaisteko eta, horrela, uraren deskonposizioa saihesteko produktu kimiko egokiak gehitzen dira, eta koadro elektrikoa deskonektatzen da.\nGainazalak hostorik edo zikinkeriarik ez pilatzeko ahalegina ere egin behar da. Ia egunero garbitu beharrik ez izateko, igerilekua olana batekin edo beste estalki finko edo mugikor batekin estal daiteke. Itxitura horiek erabiliz gero, urari eusteko behar diren produktu kimikoen gastua ere murrizten da, kanpoko erasoetatik babestuago baitago.\nIgerilekua dagoen lekuko klima oso hotza denean eta izozteak maiz gertatzen direnean, egokiena igerilekua hustea da, ura izoztu ez dadin eta pitzadurak edo pitzadurak eragin ez ditzan.\nIzotzaren presioa arintzeko, objektu flotatzaile bat jar daiteke uretan (hobe zilindrikoa edo biribila bada), eta, mugitzen ari denean, ura izoztu ez dadin.


TAYO 1/2 ZIP KAMISETA\nBabestu etxeko gaztetxoenak Ternua etxeak mutikoentzat egindako TAYO kamisetarekin. Janzki elastiko, transpiragarri, eroso, iraunkor eta epel honek mugimendu aldetiko askatasun paregabea eskainiko die hala eguneroko jardueretan nola mendira joandako egunetan. Berehala lehortzen da eta, horrez gain, jostura lauak ditu eta baita kokotsaren babesa ere urratuak ekiditeko.\nSpecial Price 34,95 € Regular Price 49,95 €\nWarmshell ehunaz egindako eta balio anitzeko tarteko janzkiak erdira arteko kremailera du. Elastikoa, erosoa, iraunkorra eta beroa da. Mugikortasun handia ahalbidetzen du. Berehala lehortzen da eta lepoko bularrerarteko kremailerak aireztapen gehigarria eskeintzen du. - Jostura lauak - Kokotsa babestekoa\nEhun konposaketa: 94% Poliesterra 6% Elastan\nSKYE PRAKA ELASTIKOA\nSpecial Price 32,85 € Regular Price 46,95 €\nSpecial Price 14,95 € Regular Price 29,95 €


Datorren asteartean, hilak 6, eta uztailaren 17ra arte, Getxoarte 2021ek, Bitartekaritza eta Egoitza Programaren bidez, udako jaialdia egingo du aire zabalean. Ekimen horrek, besteak beste, jarduera didaktiko eta ludikoak hartuko ditu, hala nola ibilbide artistiko gidatuak, tailerrak, lehiaketak eta hitzaldiak, non udalerriko hiriko paisaia artistikoak protagonismo handia izango duen. Guztiak doakoak izango dira eta plaza mugatuak izango dituzte. Horietan guztietan parte hartzeko (pintura lehiaketetan izan ezik) getxoarte@getxo.eus posta elektronikoaren bidez eman beharko da izena.\nJaialdiaren egitaraua hilaren 6an irekiko da «De abrazo a abrazo / Besarkadaz besarkada» ibilbide artistikoaren eskutik. Horretan, hiriguneetan kokatutako monumentu eta artelanak bisitatuko dira, besteak beste, José Ramón Carrera, Ricardo Iñurria Arzubide, Miguel G. de Salazar, Alfonso Ramil, Eduardo Figueroa Alonso eta Higinio Basterra artisten obrak. Ibilbidea 18:00etatik 20: 00etara izango da, gaztelaniaz, Arantxa Peredaren eskutik, eta hilaren 9an berriz egingo da, 11:00etatik 13: 00etara, euskaraz, Maria Garai gidari dela.\nHilaren 11n beste bisita gidatu bat egingo da «De aquí a la eternidad. Reflexiones para un cementerio», 12:00etatik 13:30era eta gaztelaniaz. Ana Arnaizek eta Iñaki Elexpek gidatuta, Getxoko hilerrian aurki daitekeen hileta-artea erakutsiko du. Ibilbide artistikoen proposamena «In memoriam» lanarekin amaituko da, Getxorekin lotura estua duten pertsonaiei omenaldia egiten dieten monumentuak eta obrak hartzen dituen ibilbidea, hain zuzen ere. Euskaraz egingo da hilaren 13an, 18:00etatik 20:00etara, Maria Garairen eskutik. Hilaren 17an errepikatuko da, gaztelaniaz, 11:00etatik 13:00etara, Arantxa Peredak gidatuta.\nTailerren atalean, Marta Iraurgik «Natura da nire tailerra» eskainiko du uztailaren 6an, Arrigunagako hondartzaren inguruan, 20:00etatik 22:00etara. Horrez gain, hilaren 9an, ostiralean, Igor Sarraldek urban sketching (lekuak marraztu bertan behatuz) tailerra eskainiko du euskaraz, 18:00etatik 20:00etara. Ekimen hori 6 urtetik gorakoentzat da eta 16 urtetik beherakoak heldu batekin joan beharko dira.\nProgramaren barruan «(Ex)tender la voz» poesia irakurketa ere egingo da, uztailaren 7an, 19:30etik 20:30era, Muxikebarriren aurrean, Raquel Asensiren eskutik eta Mikel Izarraren laguntzaz. Horrez gain, hilak 15, 16 eta 17 «A partir de Regoyos / Regoyos abiapuntu» izeneko topaketan artistek eta arkitekturako profesionalek, ikertzaileek eta historialariek gogoeta egingo dute, sorkuntza-prozesuetatik eta lanetatik abiatuta, gauden tokiari eta uneari buruz. Parte hartzaileen artean ADI Bulegoa, TEO Arkitektura, Veva Linaza, Unai Requejo, Esteban Ramos eta Mikel Erkiaga aipatu behar dira. Topaketa guztiak 19:00etatik 21:00etara izango dira Dario de Regoyosen omenaldiaren ondoan (Neguriko gasolindegiaren ondoan).\nUdako Jaialdiaren programazioa bi pintura lehiaketarekin borobilduko da. Lehena, helduei zuzendua, hilaren 10ean izango da Romon eta Areetan, 9:00etatik 15: 00etara. Bigarrena, familientzat, astebete geroago izango da, hilaren 17an, ordutegi berean, baina oraingoan Algortan. Izena emateko oinarriak laster egongo dira eskuragarri www.getxo.eus/getxoarte webgunean.


Indar erakustaldia egin du Eibarrek | Kirola | Berria\nIndar erakustaldia egin du Eibarrek\nGaltzen hasitako partida irauli dute etxekoek azken minutuan. Lehia bizia izan da, eta hamar jokalarirekin amaitu dute bi taldeek.\nEibarko jokalariak garaipenaren gola ospatzen. / Juan Herrero/EFE\n2018ko azaroak 4 12:31\nSendo eta konfidantzarekin zelairatu dira Alaveseko jokalariak. Azken hiru partidak irabazteak ematen duen segurtasunarekin. Aldiz, Eibarri nabari zitzaion irabazi beharrak eragindako urduritasuna.\nMendilibarrek sendotu egin du defentsa hasieratik, azken asteetako akatsak konpondu asmoz. Baina etxekoen hutsak nabarmen utzi ditu Manu Garciak sartutako huts eta batekoak. Eibarrek erasoz erantzun dio golari, eta hurrengo minutuetan ahaleginak eta bi egin dituzte aldea murrizteko.\nErasoa jotzearekin batera defentsa ahuldu du Eibarrek, eta Alavesek izan du aukerarik bigarren gola sartzeko. Ordea, hari ere partida zaildu zaio 22. minutuan Duarte kanporatu dutenean.\nKanporatzearekin aldatu egin dura rolak. Markagailuak bere horretan jarraitu duen arren, Eibarrek hartu du nagusitasuna. Mendilibarrek berak ere defentsa alde batera utzi eta erasoari eman dio lehentasuna. Horri esker gola sartzeko bi aukera bikain izan dituzte etxekoek, nahiz eta bietan baloiak zutabea jo.\nBigarren zatian Eibar izan da hamar jokalarirekin geratu dena De Blassis kanporatu ostean. Horrek, baina, are gehiago ahalegintzera bultzatu ditu etxekoak. Amaierarako 25 minutu geratzen zirenean heldu da berdinketaren gola, eta handik gutxira, 0 eta 2koa.


Eusko Jaurlaritzaren eta Podemosen arteko negoziazioa geldituta dago – Ekonomiaren KZ\nEusko Jaurlaritzak eta Elkarrekin Podemos-IUk EAEko Aurrekontuei buruz duten erlojuaren aurkako negoziazioaren geldituta dago. Moreek euren proposamena aurkeztu zutenean bazirudien jarrera ona zegoela Pedro Azpiazuren eta Miren Gorrotxategiren artean, baina giroa okertu da. Gorrotxategik berak azaldu zuen Ekonomia eta Ogasun sailburuak ez duela “erraz jarri”, bi aldeek izandako bilera telematikoari erreferentzia eginez.\nAldeak ekonomikoak eta politikoak dira. Zenbakiei dagokienez, koalizio moreak uste du ez dela nahikoa Azpiazuren eskaintza (89 milioi euro 2021erako eta bost milioi euro 2022rako). Politikari dagokionez, Gorrotxategik esan du Lakuak “alde batera” utzi dituela erreforma fiskala, alokairuen prezioa arautzea eta gasa ateratzearen debekua.\nEusko Jaurlaritzak ahalegin guztiak egin ditu negoziatzeko, Azpiazuk baztertu egin baitu EH Bilduren proposamena, “errealista” ez izateagatik. Izan ere, EH Bilduk Aurrekontuen hirugarren zuzenketa aurkeztuko du, PPk eta Voxek iragarritakoen ostean.\nEzberdintasun ekonomikoak eta politikoak alde batera utzita, negoziazioaren arazo nagusia da ez dela denbora asko geratzen, taldeek astelehen honetan aurkeztu behar baitituzte zuzenketak. Gauzak horrela, Jaurlaritzak eta Elkarrekin Podemosen batzorde negoziatzaileak oztopoak ordu gutxiren buruan konpontzen saiatuko dira.\nOraingoz, Iñigo Urkulluren Gobernuak 94 milioi euroko diru-partidak eskaini dizkio koalizio moreari, gehienak Osakidetzarako aparteko gastuekin eta enpleguarekin, turismoarekin eta ostalaritzarekin lotutako kontuekin lotuta. Proposamen horretatik, 89 milioi euro aurten bertan inbertitzeko izango lirateke, eta beste bost milioi 2022rako. Azpiazuren Sailaren arabera, eskaintza horrek “ikuspegi bideragarria eta Eusko Jaurlaritzaren eskumenen barruan kokatzen da, errealista eta dauden aurrekontu-baliabideekin bat datorrena”.\nEz dute horrela ikusten Elkarrekin Podemos-IUn, Miren Gorrotxategi bozeramaileak atsekabetu egin baitu sailburuak elkarrizketetan “erraz” ez jartzea. “Badakigu duela urte batzuk PPrekin egindako ituna azken unean izan zela”, gogoratu zuen Gorrotxategik, eta bere taldeak Jaurlaritzarekin batera bide hori “aztertzeko prest” jarraitzen duela esan zuen.\nHala ere, Lakuatik iazko Aurrekontuan jada jasota zeuden inbertsioak eskaini izana kritikatu dute: “Planteatzen dutenaren erdia aurreko ekitaldian adostuta zeuden eta bete ez diren partidei dagokie”. Halaber, Gorrotxategiri Jaurlaritzaren proposamena eskasa iruditzen zaio, izan ere, 12.442 milioi euroko aurrekontu proiektuaren % 0,7 inguru da, Podemosen kalkuluaren arabera, eta, badaezpada, zuzenketa bat prest du.\nEH Bilduri ‘ez’\nEH Bildurekin negoziatzen saiatzeari dagokionez, Pedro Azpiazuk ostegunean eman zuen lurperatutzat, koalizioaren proposamena “harroegia” delako eta “errealismorik” ez duelako. Hala, Gobernuaren eta oposizioko talde nagusiaren arteko sintonia eta ulermen falta agerian geratu zen berriz ere, sailburuaren ustez, ez baitu negoziazio “serioarekin” jarraitzeko tarterik eskaini.\nEkonomia eta Ogasun Sailak ohar baten bidez jakinarazi duenez, EH Bilduri esan diote atzera bota dutela 429 milioietan baloratutako proposamena. Partida extretatik haratago, Maddalen Iriarteren taldeak Euskadin erreforma fiskalaren eta Next Generation Europako funtsei buruzko etengabeko elkarrizketa foroa egitearen alde egin du. Eusko Jaurlaritzaren ezetzak ez du denbora asko behar izan, negoziazio prozesurako denbora gutxi dagoelako. Lakuak nahiago izan du EH Bildurekin izandako prozesua gehiago ez luzatzea, hasieratik arrakasta gutxi izango zuela iragartzen baitzuen.\nEkonomia Sailak argudiatu duenez, koalizio abertzaleak proposatzen duen “eskaintza sozio-ekonomikoak eta ariketa politiko integralak” ez dute “negoziaziorako, hobekuntzarako eta onura sozialerako benetako tarterik eskaintzen” elkarrizketa prozesu bati “seriotasunez” jarraitzeko. EH Bildurena EAEko Aurrekontuen hirugarren zuzenketa izango da, PPk eta Voxek aste hasieran egindako zuzenketen ostean, eta Elkarrekin Podemos-IUrekin izandako negoziazioaren emaitzak ezagutu arte.\nAzpiazuk berak adierazi zuenez, alderdi independentistaren eskaintzak “ez du errealismo politiko eta ekonomiko nahikoa, oposizioko alderdi batek 2021eko Aurrekontuekin izan behar duen papera ulertzeko”. Ildo horretan, EH Bilduk urteko aurrekontuen esparrua “argi eta garbi gainditzen” duela eta epe ertain edo luzeko testuinguruan kokatzen dela azaldu zuen. Nolanahi ere, sailburuak esan du koalizioak proposatzen duen negoziazio eredua “ezin dela onartu, “abiapuntu politizatuegia eta petralegia” ezarri baitu.\nHalaber, Pedro Azpiazuk argudiatu zuen EH Bilduk helarazitako proposamenak Jaurlaritzak dituen eskumenetatik kanpo dauden eskaerak jasotzen zituela, eta beste erakunde batzuen erantzukizuna dela. Horren adibide gisa, gizarte-zerbitzuak aipatu zituen, “udalei eta foru-erakundeei dagozkienak”, gai horietan eskumena duten administrazioak baitira.\n← CAFek eta Bombardierrek 146 tren hornituko dituzte Parisen\nZamaketako sindikatuek eta enpresek aurreakordioa adostu dute →


nork Euskaltzaleen Topagunea • 2008/04/21 • 0 iruzkin\nnork Euskaltzaleen Topagunea • 2008/04/09 • 0 iruzkin\nDurangoko Plateruena Kafe Antzokian ospatu du Topaguneak gaur, apirilaren 5ean, urteko Batzar Nagusia. Berrogeita hamar lagunetik gora bildu dira batzarrean eta Zuzendaritza Batzordeak proposatutako urteko kudeaketa plana onartua izan da. Batzarrari 2007 urtearen errepasoa eginez ekin zaio. Ospakizun urtea izan…\nnork Euskaltzaleen Topagunea • 2008/03/28 • 0 iruzkin\nTopaguneak eta Goierriko lau elkartek elkarlanean antolatuta, Goierriko lau herritan burutuko den kultur zirkuitua aurkeztu da Ordizian egindako prentsaurrekoan. Apirilaren 3a eta 22a bitartean burutuko dira kultur emanaldiok eta ondoko ezaugarrietan laburtu dituzte sustatzaileek zirkuituaren ezaugarriak: Formatu txiki eta kalitate…\nKultura teknikari lan poltsarako deialdia\nnork Euskaltzaleen Topagunea • 2008/03/11 • 0 iruzkin\nKultur zerbitzuetan lan egiteko kultura teknikari lan poltsarako deialdia zabalik egongo da apirilaren 4rarte. Eginkizun zehatzak Kultur zerbitzu zehatzen gestio, koordinazio eta komunikazio lanak. Kultur zerbitzuetarako egitasmo eta programa berriak diseinatu eta gauzatu. Ondokoak eskatuko dira Euskara ongi menperatzea. Harremanetarako…\nnork Euskaltzaleen Topagunea • 2008/02/22 • 0 iruzkin\nAurten ere, bosgarrenez, Topaguneak eta euskara elkarteek antolatuta film laburren zirkuitua martxan egongo da apirilaren 3a eta maiatzaren 16a bitartean. Aurreko lau edizioetan egin den moduan, euskaraz sortutako filmak ikusteko aukera izango da emanaldietara hurbilduta. Bosgarren edizio honetan hamar film…\nOrrialdea: 134 / 135


Fraisoro Eskola - Lanerako Prestakuntza\nFraisoro Eskolak lehen sektoreko profesionalen eta landa eremuko biztanleen eskura jartzen dugun tresna bat da prestakuntza hau. Ikasturte honetan eskaintzen ditugun ikastaroak ondoko hauek dira:\nBaratzea osatuz Naturaren erritmoetara ongizatea osotuz. (euskaraz)\nNaturaren erritmo eta urtaroak kontuan izanik, ongizate oso baterako eta elikadura eta kontsumo ohitura osasuntsu eta jasangarrien inguruko kontzientziazioa sortu eta erreminta iraunkorrak eskaintzea.\nBaratze baten jabe izan edo ez, autozaintza ikuspuntu oso batetik landu eta elikadura osasuntsu eta jasangarrian interesa izan dezakeen edonori zuzendua.\nUrtarrilaren 13an - 15:30 - 17:30\nBARATZE TERAPIA ETA NUTRIZIOA ERRAMIENTA GISA\nAmaia Diaz de Monasterioguren eta Amaia Aierbe\nSUKALDARITZA TAILERRA BASALANDAREEKIN\nHainbat errezeta prestatzea inguruko landare basatiekin.\nUrtarrilaren 26ean - 15:30 - 17:30\nPRODUKTU FITOSANITARIOEN APLIKATZAILEA OINARRIZKO MAILA (Webinar)\nOrdutegi finkoa duen ikastaroa, bideokonferentzia bidez (Meet).\nInterneteko konexioa eta kamera behar dira.\nproduktu fitosanitarioak aplikatzeko oinarrizko txartela lortzea.\nUrtarrilak 17 - 26\nAurrez aurreko praktika eta azterketa\nAurrez aurreko irakaslea:\nDISEINATU ZURE LORADENDAKO ERAKUSLEIHOA\nZure loradendako erakusleihoa aztertzea (erakusleiho hipotetikoa ere izan liteke) eta erakusleiho horretarako diseinu edo proiektu bat egitea eta gauzatzea.\nLore-saltzaile profesionalei eta loradendako ikasleei zuzendua.\nUrtarrilak 17, 24 eta 31\nMINTEGI, LORATEGI eta LOREZAINTZAKO ZENTROETAKO JARDUERA OSAGARRIAK 1. mailako profesionaltasun-ziurtagiria\nEragiketa osagarriak egitea lorategiak, parkeak eta berdeguneak ezarri eta mantentzeko, baita landareak mintegi eta lorezaintza zentroetan produzitu eta mantentzeko ere, arduradunen jarraibideei edo lan planari jarraikiz, laneko arriskuei aurrea hartzeko neurriak, kalitatea eta ingurumenaren babesa betez.\nLanbiden izena emanda dauden langabeentzat\nfruta-arbolak, batez ere sagarrondoak, kimatzen ikastea.\notsailak 8, 9 eta 10\nZAZPI BELARREKO UKENDUA (Euskeraz)\n7 sendabelar ezberdinekin, gaitz ezberdinei laguntzeko ukendua egiten ikastea.\nPRODUKTU FITOSANITARIOEN APLIKATZAILEAREN TXARTEL KUALIFIKATUA ZUBI IKASTAROA (Webinar)\nProduktu fitosanitarioak aplikatzeko oinarrizko txartela lortzea, oinarrizko txartela izanda.\nOtsailak 9tik - 24era\nLuis Cebrián eta Egoi Martioda\nDISEINATU ZURE NEURRIKO BARATZEA\nDiseinatu baratzea zure baldintzak (lurzoru mota, azalera, dedikazio denbora...) eta zure beharrak (hornidura, helburuak...) kontuan hartuta. parte-hartzaile bakoitzak baratzeko diseinua egingo du, bere espazioa, dedikazio-gaitasuna eta produkzio-helburuak kontuan hartuta.\nOtsailak 15, 17, 22 eta 24 - 15:00-19:00\nOtsailaren 17an - 15:30 - 17:30\nELIKAGAIEN KALITATEA ETA HIEGIENEA ELIKAGAIEN MANIPULATZAILEA - Koronabirusa (Euskeraz)\nElikagaiak manipulatzeko behar diren ezagutzak jasotzea eta horien kalitateari eta higieneari dagokion txartela eskuratzea.\nIkastaro presentziala, ahal dela, nekazaritza eta abeltzaintzako ekoizpeneko 2. mailako ikasleentzat, Lantokietako prestakuntza laster egingo dutenak, eta baita elikagaiak manipulatzen dituzten landa-ostatuetako, baratzezaintzako eta abarretako arduradunentzat.\nMartxoak 11 - 9:30-13:30\nElikagaien manipulatzailea - Izen ematea\nHelbide postala Herria Probintzia Kode Postala\nZerbait erantsi nahi duzu?*\nSKETCHUP-A ZEROTIK: DISEINATU ZURE BARATZEAK ETA LORATEGIAK\n3Dko diseinuak sortzea, tresna erraz, intuitibo eta aukera askorekin.\nMartxoaren 21a, 22a, 28a eta 29a - 15:30-19:30\n* Ikasle bakoitzak bere ordenagailuarekin eta Googleko tresna librearekin joan beharko du (jarraibideak bidaliko ditugu).\nSketch up zerotik - Izen ematea\nZuhaitz apaingarrien eta basoen izurriteak eta gaixotasunak kontrolatzeko behar diren landare-endoterapiaren tratamendua eta aplikazio-ekipoak ezagutzea.\nApirilaren 5ean - 9:00-14:00\nLluís Olivet (Endoterapia Vegetal)\nLandare-Endoterapia - Izen ematea\nPRODUKTU FITOSANITARIOAK APLIKATZEKO OINARRIZKO TXARTELA BERRITZEA\nProduktu fitosanitarioak aplikatzeko ekipamendu eta araudiei buruzko informazioa eguneratzea eta txartela berritzea.\nApirilaren 27 eta 28an - 15:00-18:00\nTxartel berritzea - Izen ematea\nPRODUKTU FITOSANITARIOEN APLIKATZAILEA OINARRIZKO MAILA (Presentziala)\nHasiera maiatzaren 23an\nOinarrizko maila presentziala - Izen ematea\nSENDABELARRAK EZAGUTUZ IBILALDIA Egin ezazu zure kuaderno botanikoa! (euskaraz)\nSendabelarrak identifikatzeko ibilaldia egitea, bildutako sendabelarrak banaka sailkatzeko eta sakon ezagutzeko , bakoitzak bere kuadernoa beteaz.\nEkainaren 1ean - 15:30-18:30\nSendabelarrak ezagutuz ibilaldia - Izen ematea\nIZURRITEEN KONTROL BIOLOGIKOA PARKE ETA LORATEGIETAN\nProduktu fitosanitarioen aplikazioa murrizteko, izurriteen kontrol biologikorako mekanismoak aztertu eta izurrite eta etsai naturalen gaietan sakontzea.\nLorena Escuer (Hidrobiology)\nIzurriteen kontrol biologikoa - Izen ematea


ELAk Hezkuntzan osasuna babesteko bere esku dauden tresna guztiak abian jarri nahi ditu, greba barne — ELA Sindikatua\nELAk Hezkuntzan osasuna babesteko bere esku dauden tresna guztiak abian jarri nahi ditu, greba barne\nELAk Hezkuntzan osasuna babesteko bere esku dauden tresna guztiak abian jarri nahi ditu, greba barne Eusko Jaurlaritzako Hezkuntza Sailak hezkuntzako langile, ikasle zein komunitate osoaren osasuna bermatzeko neurriak hartuko ez balitu, ELAk osasuna babesteko bere esku dauden tresna guztiak abian jarri ahal izatea ahalbideratu nahi du, greba barne. Ikasketa presentzialetara osasuna bermatuz itzultzeko neurriak, protokoloak eta baldintzak sindikatuokin negoziatzeko prozesu errealak behingoz abian jarri eta adosteko galdegiten diogu Hezkuntza Sailari. https://www.ela.eus/eu/gizalan/irakaskuntza/albisteak/elak-hezkuntzan-osasuna-babesteko-bere-esku-dauden-tresna-guztiak-abian-jarri-nahi-ditu-greba-barne https://www.ela.eus/eu/gizalan/irakaskuntza/albisteak/elak-hezkuntzan-osasuna-babesteko-bere-esku-dauden-tresna-guztiak-abian-jarri-nahi-ditu-greba-barne/@@download/image/hezkuntza.jpg\nEusko Jaurlaritzako Hezkuntza Sailak hezkuntzako langile, ikasle zein komunitate osoaren osasuna bermatzeko neurriak hartuko ez balitu, ELAk osasuna babesteko bere esku dauden tresna guztiak abian jarri ahal izatea ahalbideratu nahi du, greba barne. Ikasketa presentzialetara osasuna bermatuz itzultzeko neurriak, protokoloak eta baldintzak sindikatuokin negoziatzeko prozesu errealak behingoz abian jarri eta adosteko galdegiten diogu Hezkuntza Sailari.\nAzken asteetan agerian geratu da ikasketa presentzialetara itzultzeko Hezkuntza Sailaren planaren atzean dagoen inprobisazioa, prezipitazioa eta aldebakartasuna. Denbora honetan publiko egiten joan den erabaki desberdinak aldebakarrez hartu ditu eta ez ditu ez sindikatu, ez ikasle, ez eta familiekin elkarbanatu, negoziatu ez eta adostu ere.\nMaiatzak 7an hezkuntza eragileoi aurkeztutako planteamendu prezipitatuak, hezkuntza komunitate osoaren kritika eta gaitzespena jaso zuen. Bertan Maiatzak 18tik aurrera zenbait etapetan derrigorrezko itzulera presentziala agintzen zuen Hezkuntza Sailak. Hezkuntzako eragile guztiok bat gentozen, Maiatzak 18an osasuna bermatuz itzulera presentziala abiatzeko baldintzak ez ziren ematen.\nHezkuntza sailaren zuhurtzigabezia nabariaren aurrean, eta egoeraren larritasuna ulertuz, ELAk beharrezkotzat jo zituen pausoak eman zituen, besteak beste, gainerako sindikatuekin eta hezkuntza eragileekin lanketa bultzatzea erantzun bateratu bat jorratzeko. Aldi berean, beste sindikatuei helarazi genien, osasuna babesteko gure esku dauden tresna guztiak, greba barne, erabiltzeko gure prestutasuna; hortaz gainontzeko sindikatuekin, beti ere langileen osasuna eta segurtasuna bermatzeko, grebaren beharra eta egokitasuna elkarbanatu genuelarik. Honela, beraien osasuna bermatua ikusten ez zuten langileei, greba eskubidea egikarituz lan presentzialera ez joateko bermedun aukera emateko, maiatzak 8an eta legezko epeak betez, greba deialdi bat erregistratu zuen, maiatzak 18tik aurrerako eta itzulera presentziala agindu zen etapetarako.\nOndoren, Hezkuntza Saila bere hasierako erabakia aldatuz joan da. Maiatzak 18tik aurrerako derrigorrezko itzulera alboratu, eta ikasketa presentzialetara itzultzeko edo ez itzultzeko erabakia, zein datetan, zein etapetan eta zein ikastaldeentzat itzultzea, ikastetxe bakoitzaren esku utziko zuela jakinarazi zuen. Azkenik, Hezkuntza komunitatearen aldetik jasandako presioa medio, itzulera presentziala maiatzak 18tik maiatzak 25era atzeratzeko erabakia egin zuen publiko Ostegunean (maiatzak 14).\nHezkuntzako sindikatuek, behin eta berriro galdegin diogu Hezkuntza Sailari Ikasketa presentzialetara osasuna bermatuz itzultzeko neurriak, protokoloak eta baldintzak sindikatuokin negoziatzeko prozesu errealak abian jar ditzala. Gaur gaurkoz ordea hau ez da gertatu.\nBeraz, maiatzak 25a iritsi eta osasuna bermatuz eskoletara itzultzeko baldintzak emango ez balira, langileen, eta zabalkundez hezkuntza komunitate osoaren, osasuna bermatzeko bere esku dauden tresna guztiak abian jarri ahal izatea ahalbideratzen jarraitu nahi du, greba barne. Honela gainerako sindikatuekin jada partekatu dugun moduan, erantzuna lantzerako orduan aukera hau ere mahai gainean egon dadin. Horregatik, eta modu prebentiboan maiatzak 8an erregistratutako greba, maiatzak 25etik aurrera mantentzea erabaki du. 0-1 urteko ikasleen itzulera presentziala ere, osasuna bermatu gabe, abian jartzeko arriskuaren aurrean, Haurreskolak Partzuergora eta adin honetako kurtsoetarako ere greba erregistroa gauzatuz.\nAzkenik, ELAk, berri honen filtrazioa salatu nahi du, bereziki larria izanik, zenbait komunikabideetan irakurri ahal izan dugun bezala, Lan Saila bera izan bada berria komunikabideei helarazi diena.


BuddyPress Multilingual – WordPress plugina | WordPress.org Euskara\notraduccion 2022(e)ko maiatzaren 26(a)\npmendiburu 2022(e)ko maiatzaren 24(a)\nanoriell - Katarzyna Janoska 2022(e)ko maiatzaren 17(a)\nLauren Jeffcoat 2022(e)ko maiatzaren 16(a)\nBigul Malayi 2022(e)ko maiatzaren 9(a)\nahmedmamdouh2 2022(e)ko apirilaren 27(a)\n“BuddyPress Multilingual” software librea da. Ondoko pertsonek egin dizkiote ekarpenak plugin honi.\nBuddyPress Multilingual 2 eskualde-ezarpenetara itzuli da. Eskerrik asko itzultzaileei beraien ekarpenengatik.\nItzul zaitez BuddyPress Multilingual zure hizkuntzara.


Ermanno Olmi zinemagilea hil da | Kultura | Berria\nErmanno Olmi zinemagilea hil da\n86 urte zituen, eta, besteak beste, 'La leggenda del santo bevitore' eta 'L'albero degli zoccoli' zuzendu zituen.\nErmanno Olmi. Berria\nErmanno Olmi (Treviglio, Italia, 1931) zinema zuzendari eta gidoilaria gaur goizaldean hil da, Asiagon. Gaixo zegoen aspalditik, eta ostiral gauean ospitaleratu egin zuten.\nOlmi nekazari familila baten barruan jaio eta hazi zen, eta, 2 urte besterik ez zuela, Milanera joan zen bizitzera.\n1959an zuzendu zuen lehenengo filma, Il tempo si e' fermato, eta bi urte geroago Il posto zuzendu zuen. 1963an, berriz, Cannesko Zinemaldian hartu zuen parte, I fidanzati lanarekin. Lan horrek egin zuen ezagun Olmi nazioartean, eta haren zinemaren ezaugarri nagusiak finkatu zituen. Izan ere, gizarteak baztertutakoetan jarri zuen sarritan mira.\n1977an bere maisulanetako bat estreinatu zuen: L'albero deggli zoccoli. Lan horrekin Urrezko Palma irabazi zuen Cannesen, eta baita Donatello eta Cesar sariak ere.\nHamarkada bat geroagokoa da La leggenda del santo bevitore, Joseph Rothen testu autobiografiko batean oinarritutako filma. Lan horrekin Urrezko Lehoia eskuratu zuen Veneziako Zinemaldian.\nOrduz geroztik, Il mestiere delle armi (2001), Tickets (2005), Giuseppe Verdi, Un ballo in maschera (2006), Centochiodi (2007) eta Torneranno i prari (2014) zuzendu zituen.\n2008an Veneziako Zinemaldiak ibilbidea aitortu zion Urrezko Lehoi batekin.


Angmar - Wikipedia, entziklopedia askea.\nAngmar (sindarinez Burdinazko etxea) Tolkienen legendarium ospetsuan agertzen den toki bat da. Eguzkiaren Hirugarren Aroko 1300. urtean,, Mendi Lainotsuen iparraldeko muturrean, azkenean Nazgulen jauna izan zenak sortu zuen erresuma bat da, Angmarreko Errege Aztia bezala ezagutua izan zena. Errege Aztia, Sauron Jaun Ilunaren basailu bat zenez, zentzuzkoa da Arnorren erresuma oinordekoen aurka Angmarrek egin zituen gerrak, Sauronen aginduz egin zirela pentsatzea.\nAngmarreko hiriburua Karn Dûm zen. Erresuma, gizaki zekenez osatua zegoen, Dunedain eta orkoen etsaiak zirenak.\nSortua izan eta gutxira, Dunedainen erresuma zatituen aurka borrokatu zuen, Arthedain, Rhudaur eta Kardolanen aurka, alegia. Errege Aztiak Rhudaur konkistatu zuen, Arnorren ondorengo hiru erresumetatik ahulena zena, eta, bertako erregea, Hwaldarrengatik ordeztu zuen, Ulfangen leinu madarikatukoa zen tribu batetako jatorrizko gizonetako bat.\nOrain Errege Aztiaren kontrolpean, Rhudaurrek Arthedain inbaditu zuen 1356. urtean, eta, eraso horretan, Argeleb I.a erregea, hila izan zen. Baina, Kardolaneko armadaren laguntzarekin, Arthedainek, Haizearen Muinoetan zehar defentsa lerro bat mantentzea lortu zuen.\nEguzkiaren Hirugarren Aroko 1409. urtean, Angmarrek Kardolan eraso eta suntsitu zuen. Aldi berean, Rhudaur desagertu egin zen, eta, ondorioz, Arthedain baino ez zen geratzen behinola Arnor izan zen erresumaren hondar bezala. Arthedainek, jada aliaturik gabe, beste 500 urtez borrokatu zuen.\nEguzkiaren Hirugarren Aroko 1974. urtean, Angmarrek bere indarrak bildu zituen, eta Arthedaini azken eraso bat egin zion. Angmarrek, Arthedaineko hiriburua zen Fornost hartu zuen, honela, garai batean Arnor izan zeneko azken lurraldea desagerraraziz. Arvedui erregea iparraldeko muturrera bultzatua izan zen, eta Forotxeleko izotzezko badiako gizakiekin babestu zen. Berarekin zuen Palantirretako bat erabiliz, Gondorri laguntza eskatu zion.\nUrte bete beranduago, Gondorreko printzea zen Eärnur, Portu Grisetan lehorreratu zen Dunedainezko armada batekin, Arthedaini laguntzeko, baina beranduegi iritsi zen. Bere gizonak, Elrondek bidalitako eta Glorfindel buru zuten elfoen armada batekin bildu ziren, nortzuk Angmarreko armada erabat suntsitu zuten Fornosteko guduan, baina Errege Aztia ez zuten hil. Ihes egin eta Mordorren babestu zen. Elfoek eta Gizakiek osatutako armada, Karn Dûmerantz joan zen, hiria suntsituz eta bertako biztanle guztiak hilez, honela, Angmarreko erresuma desagerraraziz.\nKarn Dûm[aldatu | aldatu iturburu kodea]\nKarn Dûm, Angmarreko erresumako gotorleku nagusia da, Angmarreko Mendietako iparraldeko muturrean eta mendilerro horretako azken mendiko hegoaldeko magalean zegoen. Noiz sortua izan zen ez da ezagutzen, baina litekeena da Muinoetako Gizonek Rhudaur erresumako iparraldea gotortu zutenaren garaikoa izatea (Eguzkiaren Hirugarren Aroko 1300 eta 1400 bitartean).\nBere izena, sindarinezkoa da, eta Haran Gorria bezala itzul daiteke; Karn "Gorria", Karan erroa, eta Dûm, elfoera primitibozko Tûmetik datorrena (Tumladenen bezala), aldaketa mistoz aldatu egiten dena eta "mendiko haran sakona" esan nahi duena eta TUB erroa duena, hitzez osatua.\nAngmarreko Mendiak[aldatu | aldatu iturburu kodea]\nIzatez, Angmarreko Mendiak, Mendi Lainotsuen luzapen bat dira, Gundabad Mendiaren ipar-mendebalderantz altxatzen direnak, Forotxeleko badiarantz begiratzen duen bihurgune bat eginez bere ipar-ekialdeko muturrean, eta, bertako azken mendietako hegoaldeko magalean, Karn Dûm gotorlekua dago.


Eultza sektoreko UE-1 eta UE-2 exekuzio unitateak urbanizatzeko proiektuaren behin betiko onespena\nBarañaingo Udalaren Gobernu Batzarrak, 2019ko maiatzaren 24ko bilkuran hartutako erabakiaren bidez, hasiera batean onetsi zuen Eultza sektoreko UE-1 eta UE-2 exekuzio unitateak urbanizatzeko proiektua.\nIragarkia 2019ko 125. Nafarroako Aldizkari Ofizialean argitaratu zen, ekainaren 28an, jendaurreko aldia eta alegazio eta erreklamazioetarako epea irekitzeko. Orobat, iragarki horri behar bezainbateko publizitatea eman zitzaion, Udalaren iragarki-taulan ediktua eta Nafarroan argitaratutako egunkarietan iragarkia jarrita.\nBarañaingo Udalaren Gobernu Batzarrak, 2019ko abenduaren 9an egindako bilkuran, honako ERABAKI hau hartu zuen:\nLehenengoa.–Behin betiko onestea Eultza sektoreko UE-1 eta UE-2 exekuzio unitateak urbanizatzeko proiektua, Francisco José Portillo Ruiz jaunak aurkeztua, arestian aipaturiko exekuzio unitateen konpentsazio batzordeen izenean eta horiek ordezkatuz, 2019ko azaroaren 26ko Txosten Teknikoan eta 2019ko abenduaren 9ko Txosten Juridikoan azaldutako arrazoiak direla eta.\nUrbanizazio obren exekuzioan honako zehaztapen hauek bete beharko dira:\n–Urbanizazioa etapaka garatzen ahalko da Urbanizazio Proiektuaren eranskinen parte den dokumentu espezifikoari jarraikiz.\nObrei hasiera eman aurretik, eta gutxienez hilabeteko aurretiaz, Udalari helarazi beharko zaio aurreikuspenen arabera une bakoitzean zer etapa garatuko diren, erabakitze aldera dagozkion zer berme eskatu eta zer baldintza tekniko ezarri behar diren.\nHalaber, urbanizazioa eta eraikuntza aldi berean exekutatu nahi badira, helarazi egin beharko da, dagozkion baldintzak finka daitezen (nola baldintza teknikoak –bermeak– hala teknikoak).\n–Urbanizazioa exekutatzeko, eta Udalari dagokionez, kontuan izan beharko dira honako adierazpen hauek:\nObra hasieraren komunikazioarekin batera, zolaketa planoak ere aurkeztu beharko dira, gutxienez, 1/500 eskalan; plano horietan behar bezala bildu beharko dira proiektuaren hustubideen grafikoak, baita dagozkion ubideenak ere.\nUrbanizazioaren akabera elementu guztien laginak aurkeztu beharko dira, Udalak oniritzia eman dezan.\nUdalak urbanizazio lanen jarraipena eginen du, udal zerbitzu teknikoek aukera izan dezaten obra bisitaldietara joateko, lanen exekuzioa gainbegiratze aldera; izan ere, Udalak urbanizazioa jaso beharko du.\nGainera, ziurtagiriak ere kontrolatu eginen dira, obren bilakaera gainbegiratzeko eta behar bezalako bilakaera izaten ari direla berresteko soil-soilik.\nUrbanizazio obren garapen etapen arabera, partzialki hartzen ahalko dira, baldin eta horretarako ezarritako zehaztapenak betetzen badira.\n–Urbanizazioa exekutatzeko, eta Iruñerriko Mankomunitateari dagokionez, 2019ko azaroaren 21eko txostenean ezarritako zehaztapenak bete beharko dira. Txosten hori 2019ko azaroaren 22an jaso zuen Udalak, 8.672 erregistro zenbakiarekin.\nTxosten horrek lau orrialde ditu, eta txosten honen 1. eranskin gisa erantsi da,\n–Urbanizazioa exekutatzeko, eta Iberdrola Distribución Eléctrica konpainiari dagokionez, 2019ko azaroaren 21eko txostenean ezarritako zehaztapenak bete beharko dira; txosten hori 2019ko azaroaren 25ean jaso zuen Udalak, 8.702 erregistro zenbakiarekin. Txosten horrek orrialde bat du, eta txosten honen 2. eranskin gisa erantsi da,\n–Denbora oro, obra ibilgailuak udalerrira sartzeari eta oinezkoen eta ibilgailuen segurtasunarekin lotutako beste edozer alderdiri dagokionez Udaltzaingoak xedatutakoari jarraituko zaio.\n–Jarduketa esparrutik kanpo egin beharreko jarduketak –adibidez, sareetarako konexioak exekutatzea edo sareak indartzea– berariaz jakinarazi beharko zaizkio Udalari aldez aurretik, Udalak zehaztu dezan izapideren bat egin behar ote den (zanga irekitzeko lizentzia, bide publikoaren okupazioa, eta abar).\n–Obrak erabat amaitu ondoren (urbanizazioa etapa bakar batean egiten den kasuan) edo etapa bakoitza erabat amaitu ondoren (aukera hori hautatzen den kasuan), Udalean aurkeztu beharko da obra amaierari buruzko dokumentazioa; honako hauek bilduko ditu dokumentazio horrek:\nObra zuzendaritzaren azken ziurtagiria, obrak Urbanizazio Proiektuari jarraikiz egin direla adierazita.\nUrbanizazio obrari buruzko behin betiko planoak, dwg formatuan.\nObraren behin betiko likidazioa, kapitulu eta partiden arabera banakatua (dagozkien neurketekin batera) eta zuzendaritza eskudunak sinatua.\nObrarako baliatutako material guztien ziurtagiriak, bakoitzaren ezaugarriak, eskuliburuak, mantentzeko eta/edo kontserbatzeko jarraibideak eta abar barne hartuta.\nObran egindako entsegu guztien zerrenda eta horien emaitzak.\nKonpainia hornitzaileek euren sareei dagokienez egindako lanen alde emandako txostena, batik bat, zuzkidurari, saneamenduari eta hornidura elektrikoari dagokienez.\nObran sortutako hondakinen kudeaketaren ziurtagiria eta egiaztagiriak, 23/2011 Foru Dekretuari jarraikiz.\nObraren elementu esanguratsuenen argazkiak, koloretan.\nHalaber, Udal Zerbitzu Teknikoek ikuskaritza bisitaldia egin dezatela eskatu beharko da.\nBigarrena.–Erabaki hau interesdunei jakinaraztea eta Nafarroako Aldizkari Ofizialean argitaratzeko agintzea. Orobat, Nafarroako Foru Administrazioari igorri eginen zaio behin betiko onespenerako erabakiaren komunikazioa, baita hirigintza exekuzioaren instrumentuaren –behin betiko onartua eta Udalaren Idazkaritzak behar bezala izapidetua– ale baten kopia legeztatu bat eta izapidetutako espediente osoaren kopia bat ere, onespen horren egunetik zenbatzen hasi eta 10 eguneko gehieneko epean.\nArgitara ematen da, aipatutako legezko aginduak betetzeko, eta ohartarazten da behin betiko onespen hau aurkarazten ahal dela bide hauetako bat erabiliz:\na) Berraztertzeko errekurtsoa, Tokiko Gobernu Batzarrean, behin betiko onespenerako erabakia argitaratzen denetik zenbatzen hasita.\nb) Administrazioarekiko auzi-errekurtsoa, zuzenean Nafarroako Justizia Auzitegi Nagusiko Administrazioarekiko Auzien Epaitegiari zuzendua, bi hilabeteko epean, iragarki hau Nafarroako Aldizkari Ofizialean argitaratu eta biharamunetik hasita.\nc) Gora jotzeko errekurtsoa, Nafarroako Administrazio Auzitegiari zuzendua, hilabeteko epean, iragarki hau Nafarroako Aldizkari Ofizialean argitaratzen denetik hasita.\nBarañainen, 2019ko abenduaren 13an.–Alkate udalburua, María Lecumberri Bonilla.\nIragarkiaren kodea: L1915998


Kanten kantoia - Oleskariak; otxotea nola joan zen indarra hartzen\nOleskariak; otxotea nola joan zen indarra hartzen
Oleskariak taldea sortu zuten otxotetik 1963 inguruan. Manolo Urbietak hartu zuenean taldea finalerako klasifikatu ziren lehiaketan 64an. Gerora Luis Amilibia sartu zen beraien taldean. Otxotearen eta abesten zituzten kantuen inguruko kontuak. Herri txikienetan ere aritu ziren kantuan.
\nOleskariak taldea sortu zuten otxotetik 1963 inguruan. Manolo Urbietak hartu zuenean taldea finalerako klasifikatu ziren lehiaketan 64an. Gerora Luis Amilibia sartu zen beraien taldean. Otxotearen eta abesten zituzten kantuen inguruko kontuak. Herri txikienetan ere aritu ziren kantuan.\nInformazio gehiago: Oleskariak; otxotea nola joan zen indarra hartzen


Zaku bete elkartasun - Gipuzkoako Hitza\nZaku bete elkartasun\nEkonomikoki egoera zaurgarrian dauden familiei laguntzeko jostailu bilketa egiten ari dira Gipuzkoako zenbait herritan. Azkoitian eta Zarautzen, esaterako, bigarren urtez abiarazi dute kanpaina, eta, haurren eskubideak erdigunean jarriz, "gehien behar duten familiengana" bideratuko dituzte bildutako jostailu guztiak.\n2021, abenduak 10 Albisteak, Asteko Gaiak, gipuzkoa, Gizartea 236\nJostailuei bigarren bizitza bat emateko asmoz, jostailu bilketa egiten ari dira Gipuzkoako zenbait herritan. Izan ere, Gabonak ate joka diren garai honetan, opariak jasotzeko irrikaz egoten dira haur guztiak. Horregatik, hain zuzen, Azkoitian, Zarautzen, Donostian, Tolosan eta Gipuzkoako beste zenbait txokotan jostailu bilketak egiten ari dira zailtasun ekonomikoak dituzten familiei laguntzeko, eta, hartara, etxe bakar batean ere oparirik falta ez izateko.\nAzkoitian, esaterako, abenduaren 1ean hasi ziren herriko plaza nagusian jostailuak biltzen. Izarraitz lanbide heziketako zentroko Gizarteratze zikloko ikasle eta irakasleek “Azkoitiko haurrentzat” antolatutako egitasmoa da. Abenduaren 1etik 4ra aritu ziren herriko hainbat familiaren jostailuak jasotzen; atzo ere bertan izan ziren, eta gaur eta bihar ere izango da Azkoitiko plaza nagusira nork bere jostailuak eramateko aukera: gaur, 10:00etatik 13:00etara; eta bihar, 11:00etatik 14:00etara.\nAzaroaren 20an izan zen Haurren Eskubideen Nazioarteko Eguna, eta Izarraitzek horren harira antolatu du jostailuak biltzeko kanpaina. “Haurren eskubideak landu ditugu gelan”, esan du bertako ikasle Alex Margüellok. “Eta horietako bat da haurrek jolaserako duten eskubidea. Hain zuzen ere, horregatik jarri dugu martxan proiektu hau”. Gainera, jolasa eskubide bat izateaz gain, haurrek jolaserako beharra dutela adierazi du Izarraitz lanbide heziketa zentroko irakasle Ainhitze Larrañagak: “Familia asko daude egoera zaurgarrian, eta haurren jolaserako beharra asetzeko asmoz abiarazi dugu proiektua”.\nBigarren urtez jarraian egin dute jostailu bilketa Azkoitian, eta egitasmoak iaz “arrakasta zoragarria” izan zuela azaldu du Larrañagak. Proiektuak iaz izan zuen harrera aintzat hartuta, Margüellok adierazi du aurten ere kanpaina berarekin hasi nahi izan dutela abendua. Larrañagak azpimarratu duenez, aurten ere helburu bera dute proiektua garatu duten ikasleek eta irakasleek: “Ekonomia zirkularra, partaidetza, kontsumo arduratsua eta halako balioak sustatzea”.\nLarrañagak nabarmendu nahi izan du ez dituztela soilik jostailuak bilduko: “Jostailuez gain, eskolako materiala ere bilduko dugu: hala nola koadernoak, boligrafoak…”. Horregatik, azkoitiarrei jostailu bilketan parte hartzeko deia egin diete bilketaren sustatzaileek. Hori bai, berrerabil daitezkeen jostailuak “egoera onean” eraman ditzatela eskatu dute.\nMargüellok eta Larrañagak gaineratu nahi izan dute Caritasekin elkarlanean egindako proiektu bat dela jostailu bilketarena. “Guk jasoko ditugun material eta jostailu guztiak oparitarako paperetan bildu eta Caritasekin batera bideratuko ditugu, egoera zaurgarrian dauden haur horiengana iristeko”, adierazi du irakasleak.\nLarrañagak eta Margüellok gehitu dutenez, Azkoitiko Udalaren laguntzarekin sortutako proiektua da opari bilketarena, eta aurretik eskerrak eman nahi izan dizkiete herritarrei, euren ekarpena egiteagatik: “Eskerrak eman nahi dizkiegu denei proiektu hau aurrera eramaten laguntzeagatik. Eta, ahaztu gabe, baita Caritasi ere, Azkoitiko haurrei proiektuaren emaitza helarazteagatik”.\nZarautzen ere bai\nBeste hainbat herritan bezala, Zarautzen ere egingo dute jostailu bilketa, El Remanente gobernuz kanpoko erakundearen eskutik. Igande honetan egingo dute bilketa, hilaren 12an, 10:00etatik 14:00etara, udaletxearen parean.\nEl Remanente GKEko kide Maricruz Molinak azaldu du 2019an jaiotako “elkarte txiki bat” dela eurena. “Pandemiaren aurretik sortu genuen elkartea, hain justu Errumanian egoera zaurgarrian dauden familiei laguntzeko”. Molinak azaldu duenez, Errumaniako bertako GKE batekin harremanetan jarri ziren, eta haiei bidaltzen dizkiete Zarautzen biltzen dituzten arropa eta jostailu guztiak: “Errumanian bertan aurkitu genuen elkarte bat babesgabe dauden haurrekin lan egiten duena. Duela bi urte horregatik hasi ginen bildu genituen arropa eta jostailuak eurei ematen”. Lehen pausoak ematen hasi eta pandemiak harrapatu zituen, ordea: “Haiekin elkarlanean aritzeko konpromisoa hartu genuen, baina, pandemiaren ondorioz, eten egin behar izan genuen elkarlana. Eskuak lotuta gelditu ginen”.\nBaina asmo berarekin datoz oraingoan ere: Molinak jakinarazi du aurten ere jostailuak bilduko dituztela Errumanian babesgabe dauden haurrei eramateko: “Arazoak arazo, martxan geneukan egitasmoari jarraipena ematea erabaki dugu aurten: hilaren 12an bilduko ditugu jostailuak Zarautzen, udaletxe parean, 10:00etatik 14:00etara”.\nEl Remanente GKEko kideek jostailu guztiak “toki seguru batera” bideratuko dituztela ziurtatu nahi izan zuten egitasmoa abian jarri aurretik. Helburu hori buruan, Errumaniara joan zirela azaldu du Molinak: “Errumaniako GKE horrek hango haurrekin egiten duen lana ezagutzeko aukera izan genuen bidaia horri esker”. Bidaia horretan are indar handiagoa bilduta, “ziurtasun osoz” egin zuten erakunde horri laguntzearen aldeko apustua: “Konfiantza osoz esan dezakegu erakunde horrek lan itzela egiten duela hango haurrekin, eta, beraz, haiekin elkarlanean aritu nahi dugu aurrerantzean ere”.\nAurten, ordea, ez dira Errumaniaraino bertaraino joango. Molinak adierazi du igande honetan bilduko dituzten arropa eta jostailu guztiak Zarauztik bertatik bidaliko dituztela herrialde hartara: “Aurten ez gara joango; ezinezkoa izango da, baina prest ditugu bidalketa egiteko tramite guztiak”. Hala ere, azpimarratu nahi izan du, “oso garestia” izaten dela “horrelako bidalketa handi bat” Errumaniaraino igortzea. Beraz, bidalketa gauzatu ahal izateko, Zarauzko El Remanente GKEaren materiala jarriko dute salgai igande honetan bertan, postutxo batean. “Errumanian egoera zaurgarrian eta babesik gabe dauden 450 haur ingururengana iritsi nahi dugu igande honetan egingo dugun arropa eta jostailu bilketarekin”, azaldu du Molinak.\nOndorioz, herritarrei beren ekarpena egin dezaten eskatu die Molinak, El Remanente GKEaren izenean: “Eskatu nahi dugu jendeak bere hondar aletxoa jar dezala, eta anima daitezela igandean jarriko dugun postutxora berrerabil daitezkeen arropak eta jostailuak ekartzera”. Azpimarratu du “bigarren bizitza bat” eman nahi dietela bilduko dituzten jostailu eta material horiei guztiei, “gehien behar dutenek erabil ditzaten”.\n+ Egungo kontsumo ereduak eraldatuz